text:
चीनी दार्शनिक यात्री फाह्यान अपन यात्रा वृतांत मे पाटलिपुत्र क एकटा अस्पताल क जिक्र करैत लिखने छल जे एतय भारत सहित विश्व क सुदूर कोना से लोग इलाजक लेल अबैत छल । सन् 1951 मे पटना स्थित कुम्हरार मे जे खुदाई भेल छल ओहि मे से एकटा माटिक मुहर भेटल छल जाहिमे ‘अरोग्य विहार’ लिखल छल जे संभवत: फाह्यान क कथन क पुष्टि करैत छल। 60क दशक मे जखन भारतीय राजनीति क युवा तुर्क पूर्व प्रधानमंत्री चंद्रशेखर अपन कोनो बीमारी क बेहतर इलाज लेल दिल्ली आएल छलाह त दिल्ली क चिकित्सक हुनका से कहने छलाह कि अहॉंक बेहतर इलाज बिहारे टा मे संभव अछि । बिहार 70क दशक तक एहि मामला मे अगुआ रहल । पटना मे मेडिकल पढाई लेल 1874 मे टेम्पल मेडिकल स्कूल खुलल त बंगालक बाद दोसर सबस पैघ अस्पताल 1886 मे दरभंगा मे खुलल । 200 बेड वाला ओ अस्पताल महिला लेल एकटा वरदान छल, किया कि नहि केवल ओहि मे अलग स महिला वार्ड छल बल्कि महिला चिकित्सक सेहो छलीह । बिहारक पहिल ऑपरेशन थियेटर वाला इ अस्पताल देशक पहिल एहन अस्पताल छल जे नि:शुल्क इलाजक देबाक नीति अपनेलक । शिक्षा क्षेत्र जेकां चिकित्साक क्षेत्र मे सेहो दरभंगा महाराजक उल्लेख आन ठाम सेहो भेटैत अछि । कलकत्ता मेडिकल कॉलेजक अलावा 1916 में लुटियन जोन मे लेडी हार्डिंग मेडिकल कालेज आ अस्पताल बनि चुकल पहिल सार्वजनिक अस्पताल क निर्माण क अधिकतम खर्च तिरहुत क महाराजा रमेश्वर सिंह उठौने छलाह । बिहार चिकित्साक क्षेत्र मे अगुआ भेलाक बावजूद कोना पछुआ गेल । बीमारी आ जनसंख्याक अनुरूप इलाजक व्यवस्था किया नहि बढल । देश मे सबस नीक इलाज केनिहार बिहार कोना असाध्य रोग स पीडित भ गेल । देश कए नि:शुल्क इलाजक कन्सेप्ट देनिहार बिहार क लोग आइ कोना दवाई आ जांच क नाम पर लूटल जा रहल छथि । बहुत रास एहने सवाल पर प्रकाश दैत प्रस्तुत अछि पत्रकार सुनील कुमार झा आ नीलू कुमारी क लिखल शोध परक आलेख ‘ बढैत गेल बीमारी, घटैत गेल इलाज – समदिया
प्राचिन काल मे विदेह, अंग आ मगध ई बिहार क तीन टा भाग छल । मगध आयुर्वेदिय चिकित्सा पद्धति क लेल शुरूए स विख्यात छल । पौराणिक कथा मे छल जे कृष्ण क पुत्र शाम्ब कए कुष्ठ रोग स मुक्ति क लेल विशेष सुर्य पुजा कैल गेल छल जाहि लेल विशेष रूप से मग ब्राह्मण कए बजाओल गेल छल जे शाम्ब कए कुष्ठ मुक्त केलाह । कालान्तर मे यैह मग ब्राह्मण बिहार क पटना, नालंदा आदि आदि जगह पर बसि गेल । मानल जाएत अछि जे यैह मग ब्राह्मण क कारण एहि प्रदेश क नाम मगध पड़ल । मगं धारयति इति मगध: । मौर्य साम्राज्यक सुत्रधार चाणक्य क कौटिल्य अर्थशास्त्र मे सेहो मरणोपरांत शव परीक्षा क उल्लेख भेटैत अछि जाहि स ई सिद्ध होएत अछि जे आयुर्वेद आ विकृतिविज्ञान ओ समय सेहो उन्नत छल ।
गुप्त साम्राज्य क काल मे सेहो एतौका चिकित्सा विज्ञान उन्नत छल । चन्द्र गुप्त विक्रमादित्य क दरबार मे धन्वन्तरि राजवैद्ध छलाह । पाटलिपुत्र मे हुनकर आरोग्य शाला धन्वन्तरि विहार आयुर्वेदक उत्कर्ष स्मारक छल । नालंदा विश्वविद्यालय मे रसशास्त्र क विशेष पढ़ाई होएत छल, ओकर खंडहर मे अखनो रसशासास्त्र क भट्टी देखार होएत छल । मिथिला आयुर्वेद क जनक कहल जाएत छल । आयुर्वेद क पहिल परीक्षा संस्कृत संजीवनी समाज दिस से लेल गेल जे बाद मे बिहारोत्कल संस्कृत समिति दिस स कैल गेल । राजकीय धर्मसमाज संस्कृत कॉलेज, मुजफ्फरपुर मे आयुर्वेद क विभाग स्थापित भेल, जतय प्राचीन प्रणाली से आयुर्वेद क शिक्षा विभाग स्थापित भेल । 1914 मे सर्वप्रथम प्रान्तीय वैद्ध सम्मेलन सेहो पटना मे भेल । उस्मानीया कमिटी क रिपोर्ट क आधार पर जखन 1925 मे आधुनिक पद्धति से आयुर्वेदीय शिक्षा क लेल मद्रास मे कॉलेज खुलल त बिहार सेहो एकरा स अछुता नहि रहल आ 1926 मे पटना मे राजकीय आयुर्वेदिक स्कूल आ राजकीय तिब्बी स्कूल क स्थापना भेल । मुगलकाल मे पटना हकीमी चिकित्सा क सबसे पैध केन्द्र छल । हकीम सैयद काजी हुसैन क नाम एतेक मशहुर छल कि मरीज दिल्ली से पटना हुनका स इलाज क लेल आबैत छल । हुनका मसीहे जहॉं क पदवी भेटल छल ।
पाश्चात्य चिकित्सा पद्धति
मुगल क समय से ई मशहूर भए गेल छल जे पाश्चात्य चिकित्सा पद्धति बहुत चमत्कारी छल किएक त मुगल सम्राट जहॉंगीर क काल मे एकटा अंगरेज चिकित्सक हुनकर महिलाक असाध्य रोग कए ठीक कए देने छलाह । एहि लेल भारत मे पाश्चात्य चिकित्सा क मांग बढ़ल । एहि मांग क देखैत 1835 मे भारत क पहिल मेडिकल कॉलेज कलकत्ता मे खोलल गेल, जतय चिकित्सा पद्धति क स्नातक स्तर क पढ़ाई शुरू भेल । कलकत्ता स रेलवे संपर्क रहला क कारण कलकत्ता क चिकित्सक पटना आबिकए अपन सेवा दिअ लागल । 1885 ई. क गजट मे एकटा सिविल असिस्टेन्ट सर्जन क पद लेल विज्ञापन आयल अछि जाहि से ई साबित होएत अछि जे ओहि समय मे एलौपेथिक डाक्टर क मांग ओहि समय मे हुए लागल छल । 1874 ई मे तत्कालिक अंगरेज गर्वनर सर रिचार्ड टेम्पल क नाम पर पटना मे एकटा मेडिकल स्कूल खुलल जेकर नाम टेम्पल मेडिकल स्कूल राखल गेल । ओहि समय एहि मे 165 विद्याथी पढ़ैत छल जेकरा मे तीन चौथाई मुश्लिम छल । पढ़ाई उर्दू जुबान मे होएत छल आ पढ़ाई पूरा केलाक बाद विद्यार्थी कए प्रैक्टीसक लेल लाइसेंस सेहो भेटैत छल। पढ़ाई क अवधि स्नातक पाठ्यक्रम स कम छल । ई स्कूल क प्राचार्य पटना क सिविल सर्जन होएत छल । टेम्पल स्कूल मे छोट सन एकटा अस्पताल सेहो छल । ओकरा बांकिपुर जेनरल हॉस्पीटल कहल गेल जे बाद मे पटना मेडिकल कॉलेज अस्पताल बनि गेल ।
1922 मे एहि स्कूल कए कॉलेजक दर्जा प्रदान कैल गेल। पटना मेडिकल स्कूल क स्थान पर मेडिकल कॉलेज क निर्माण लेल तिरहुत रियासत दिस स महाराज रामेश्वर सिंह नहि केवल 5 लाख टकाक आर्थिक मदद देलथि बल्कि दरभंगा हाउसक पश्चिमी भाग क 30 बीघा जमीन सेहो मेडिकल कॉलेज लेल दान केलथि । एहि दान स दरभंगा हाउसक ऐतिहासिक बगान इतिहास बनि गेल छल । एतबे नहि बाद मे महाराजा रमेश्वर सिंह अपन दोसर पुत्रक नाम पर देशक सबस उन्नत रेडियोलॉजी विभागक भवन आ उपकरण सेहो मेडिकल कॉलेज कए दान देलथि, जे पटना मेडिकल कॉलेज कए एशिया भरि मे सबसे उन्नत मेडिकल कॉलेज बना देलक । शुरू मे एहि कॉलेज मे 30 टा विद्यार्थी क प्रवेश भेल जाहि मे बेसगर कए अंग्रेज भेल बाद मे भारतीय लेल सेहो एकरा सुलभ कए देल गेल। फेर यैह कॉलेज क स्नातक चिकित्सक पूरा बिहार मे फैले लागल । बिहार सरकार दिस से इ चिकित्सक लेल एकटा संवंर्ग बनाओल गेल जे एकटा विशेष विभाग लेल काज करैत छल । वरिष्ठ चिकित्सक कए सिविल सर्जन बनाओल गेल आ कनीय चिकित्सक कए सिविल असिस्टेंट सर्जन बनाओल गेल।
आइ 1748 शय्या क एहि अस्पताल मे अलग से 220 शय्या क एकटा एमरजेंसी वार्ड सेहो अछि जे इंदिरा गांधी सेन्ट्रल इमरजेंसी क नाम से जानल जाएत अछि । पूरा भारत क मेडिकल कॉलेज मे एहि कॉलेज क स्थान 2015 क आंकड़ा क अनुसार 28म अछि । सौंसे भारत मे मेडिकल कॉलेज क इतिहास मे छठम पुरान मेडिकल कॉलेज अछि पहिल नंबर पर JIPMER, पोंडिचेरी (1823), कलकत्ता मेडिकल कॉलेज (1835), मद्रास मेडिकल कॉलेज, (1835), क्रिशिचयन मेडिकल कॉलेज, वेल्लोर (1900) आ किंग जॉर्ज मेडिकल कॉलेज, लखनउ (1911) शामिल है ।
पटना स्थित टेम्पल स्कूल कए 1925 मे दरभंगा स्थानंतरित कैल देल गेल जे 1946 मे महाराजा कामेश्वर सिंहक आग्रह पर दरभंगा मेडिकल कॉलेज क रूप मे उत्क्रमित क देल गेल । कहल जाएत अछि जे पहिल मेडिकल शिक्षक क रूप मे सिलहट, आसाम क शिक्षक असगर अली खॉं कए नियुक्ति भेल छल।
दस्तावेजे कहैत अछि जे 1917 मे जखन पटना विश्वविद्यालय क स्थापना भेल छल तखने स एतय चिकित्सा विज्ञान क पढ़ाई क मांग जोर पकड़ै लागल छल । ओहि मांग कए देखैत 1925 मे जखन प्रिंस ऑफ वेल्स पटना आएल त पटना मेडिकल कॉलेज क नींव राखलक ओकर नाम प्रिंस वेल्स मेडिकल कॉलेज राखल गेल आ टेम्पल मेडिकल स्कूल कए लहेरियासराय दरभंगा स्थानातरित कैल देल गेल । पटना क टेम्पल मेडिकल स्कूल क सभटा भवन आ अस्पताल कए प्रिंस वेल्स अस्पताल मे स्थानान्तरित कैल देल गेल । बिहारक आधुनिक चिकित्सा विज्ञान क विकास आ विस्तार एतहि स भेल।
दरभंगा देलक देश कए पहिल नि:शुल्क चिकित्सा
1863 मे लिखित रियाज ए तिरहुत पुस्तक मे अयोध्या प्रसाद बहार लिखैत छथि दरभंगा मे महाराजा बहादुर क खर्चा से बनल एकटा अस्पताल अछि जाहि मे हजार से बेसी भयंकर बिमारी क इलाज अछि । एकर डॉक्टर कालीकुमार, जे सिविल सर्जन छथि मसीहाई इलाज करैत छथि । एहि अस्पताल क बाद लोग कम मरैत अछि एहि कस्बा क । फेर अफसोस करैत लिखैत छथि जे नीक लोग (अभिजात्य वर्ग ) क दवाई नहि खाएत अछि । डाक्टर क मोल नहि बुझैत अछि ।
1886 मे लिखित आईना ए तिरहुत मे बिहारी लाल फितरत साहेब लिखैत छथि जे राजा क खर्च से खास दरभंगा मे एकटा बहुत नीक आ अव्वल दर्जा क अस्पताल बनाओल गेल छल । एकरा बनेबा मे ओहि समय 24 हजार टका खर्च भेल छल। एकटा अस्पताल खड़गपुर जिला, भागलपुर मे सेहो बनाओल गेल छल ओकरा बनेबा मे 35 हज़ार टका खर्च भेल छल । फितरत साहेब लिखैत छथि जे ओहि समय मे ओ अस्पताल मे सभ तरह क मेडिकल औजार रहैत छलाह ।
दस्तावेज कहैत अछि जे 1886 मे दरभंगा क महाराजा लक्ष्मेश्वर सिंह दरभंगा मे एकटा अस्पताल क निर्माण केलाह जेकर नाम राज लेडी डेफरीन अस्पताल राखल गेल। अंग्रेजी चिकित्सा कए बढ़ावा देबाक लेल कलकत्ता क बाहर पहिल एहन अस्पताल छल जतय इलाज क लेल लोग अफगानिस्तान, नेपाल आ बांकि देश स अबैत छल। ओहि समय मे एतय इलाज क लेल उच्च श्रेणी क आधुनिक मशीन छल आ ओहि समय मे ई अस्पताल मे मुफ्त इलाज होएत छल। संभवत: निशुल्क इलाज क परिकल्पना यैह अस्पताल भारत कए देने छल। 1934 क भूकंप से ई अस्पताल कए सेहो क्षति भेल, एकर उपकरण सेहो क्षतिग्रस्त भ गेल। तत्कालीन महाराजा कामेश्वर सिंह ओहि अस्पताल क मरम्मत करवेलथि आ ओतय ऑपरेशन थियेटर स्थापित केलथि आ ओकर नब नाम देलथि लेडी बेल्डिगटन हॉस्पिटल। सन् 40 क दशक मे भारत मे उपलब्ध एहन कोनो चिकित्सीय मशीन नहि छल जे एतय नहि लगाओल गेल छल। वर्तमान मे एहि अस्पताल क नाम महाराजाधिराज कामेश्वर सिंह मेमोरियल अस्पताल अछि। दिल्लीक तीनमूर्ति भवन में दरभंगा महाराजक उल्लेख हुनक शिक्षा आ स्वास्थ्य क क्षेत्र मे हुनक काज लैल भेल अछि। दरभंगा महाराज नहि केवल तिरहुत या बिहार मे अस्पतालक निर्माण मे आर्थिक मदद देलथि बल्कि नयी दिल्ली मे बनल पहिल अस्पताल सेहो दरभंगा महाराजक आर्थिक सहयोग स बनल अछि। दस्तावेज कहैत अछि जे 17 मार्च, 1914 कए लेडी हार्डिंग मेडिकल कॉलेज क नींव रखल गेल आ फरवरी 1916 मे कॉलेज शुरू भेल। तिरहुत क आखिरी राजा डॉ सर कामेश्वर सिंह कए लिखल गेल एकटा पत्र मे ब्रिटिश सरकार एहि अस्पताल क निर्माण मे आर्थिक सहयोग लेल तिरहुत कए आभार प्रकट केलथि अछि।
1907 क गज़ट कहैत अछि जे ओहि समय दरभंगा मे 6 टा अस्पताल छल – दरभंगा क लेडी डफरीन अस्पताल, लेहरियासराय क बनवारी लाल अस्पताल, पुरूष आ महिला क अस्पताल मधुबनी, आ समस्तीपूर मे एकटा अस्पताल छल । एकर अलावा 13टा सार्वजनिक दवाखाना छल जे बहेरा, बेनीपट्टी, दलसिंह सराय, खजौली, मधुबनी, माधेपुर, मलमाल, नंदनी, नरैहया, नरहान, पुसा, रोसड़ा, सकरी आ ताजपुर मे छल । गज़ट मे लिखल अछि जे ओहि समय महाराज अस्पताल आ दवाखाना खोलबा पे खूब जोर देने छलाह, फलत: कैक टा अस्पताल आ दवाखाना खुलल, मरीज क उपचार करेबा क संख्या सेहो 1894 मे 117553 छल जे 1899 मे 130438 भए गेल छल आ 1904 मे 301536 भए गेल छल । गजट क अनुसार जो कहल जाए त दवाखाना क संख्या मे एक दसक मे 131 प्रतिशत वृद्धि भेल छल ।
अद्भुत अस्पताल
प्रथम विश्वयुद्धक मनोरोगी अंग्रेज सैनिकों आओर एंग्लो-इंडियन क लेल रांची स्थित कांके मे एकटा मानसिक अस्पताल क स्थापना कैल गेल । एकर पहिल मेडिकल सुपरिटेंडेंट कर्नल ओवेन एआर बर्कले-हिल छलाह । एकर दोसर सुपरिटेंडेंट जेई धनजीभाई क पहल पर 1925 मे भारतीय मानसिक रोगी कए सेहो एहि अस्पताल मे जगह भेटय लागल ।
अपन ख़ास चिकित्सा पद्धति आओर कैकटा कारण से ई भारते टा नहि अपितु दुनिया मे अपन ढंग क अनोखा मानसिक अस्पताल छल । एहिक मरीज़ नाटक करैत छल, फुटबॉल, हॉकी खेलते छल, गीत-संगीत का कार्यक्रम दैत छल, रांची क बाज़ार मे खरीदारी करैत छल, पिकनिक मनाबै जाएत छल आओर सर्कस-जादू, थियेटर क आनंद सेहो लैत छल । हिंदी, अंग्रेज़ी, उड़िया, बांग्ला आदि भाषा मे 10 से बेसी अख़बार आओर पत्रिका पढ़ाबैत छल ।
ब्रिटिश भारत मे खाली एहि पागलखाना मे एकटा पैघ आ नीक लायब्रेरी छल जाहिमे पढ़ाकू टाइप क मानसिक रोगी विश्व साहित्य मे माथ घुसेने रहैत छल । साल 1925-29 क बीच रांची क सभटा खेल क्लब कए हराकए एतूका मानसिक रोगी फुटबाल आओर हॉकी क सभटा टूर्नामेंट मैच जीत लेने छल । चालीस क दशक मे जखन देश मे बहुत कम सिनेमाघर छल तखन कांके क मानसिक अस्पताल क पास मार्च 1933 मे सेहो अपन प्रोजेक्टर, प्रशिक्षित ऑपरेटर और सिनेमा हॉल छल । ब्रिटिश भारत मे ई असगर शिक्षण संस्थान छल जे लंदन विश्वविद्यालय से एफिलिएटेड छल अओर मनोचिकित्सा मे पोस्टग्रेजुएट क डिग्री दैता छल । तखन भारत क कोनो विश्वविद्यालय मे पोस्टग्रेजुएट पढ़ाई क व्यवस्था नहीं छल । देशक ‘पागलों क पहिल डॉक्टर’ यानी मनोचिकित्सक (डॉ. एलपी वर्मा, पोस्टग्रेजुएट मनोचिकित्सक, एमडी) यैह संस्थान देलक । ओ मनोचिकित्सा मे डॉक्टर ऑफ मेडिसिन क डिग्री लेनिहार भारत क पहिल व्यक्ति छल । स्वतंत्र भारत मे मानसिक रोग संबंधी पहिल केंद्रीय नीति ‘मानसिक स्वास्थ्य अधिनियम, 1987’ ओहि ड्राफ्ट पर आधारित छल जेकरा रांची मनोचिकित्सा संस्थान क डॉ. डेविस 1949 में लिखने छल ।
ब्रिटिश दस्तावेज क अनुसार पहिल सरकारी पागलखाना बिहार क मुंगेर मे 17 अप्रैल 1795 को खोलल गेल । एहिक बाद पटना क बांकीपुर मे गंगा कात मे 1821 मे अविभाजित बिहार का दोसर पागलखाना शुरू भेल ।
1948 मे क्लीनिकल साइकोलॉजी एंड इलेक्ट्रोनसाइकोग्राफी विभाग खुला । 1948 मे देश में पहिल बेर एतय साइको सर्जरी आ 1952 मे न्यूरोपैथोलॉजी की शुरुआत सेहो एतय भेल छल ।
मंदिर क टका स स्वास्थ्य क काज
आचार्य कुनाल किशोर लग जखन पटना क महावीर मंदिर क कार्यभार आएल त ओ एकर आय क सदुपयोग करबाक लेल प्रयासरत रहल । पटना क प्रमुख चिकित्सक संगे मिलिकए 2 जनवरी, 1988 मे जे महावीर आरोग्य संस्थान क छोटा सन बिरवा किदवईपुरी मोहल्ला मे प्रारंभ भेल छल, आय ओ राज्यक आधुनिकतम अस्पताल मे एक छल । महंग चिकित्सा केना गरीब आदमी कए सेहो न्यूनतम खर्च पर भेटय एकर उदाहरण अछि ई अस्पताल । 4 दिसम्बर, 2005 कए द्वारकापीठ क शंकराचार्य स्वामी स्वरूपानंद सरस्वती एकर 60 बिस्तर से युक्त नब अस्पताल परिसर का उद्घाटन केलक । मंदिर प्रशासन चढ़ावा क राशि क सदुपयोग करैत फुलवारीशरीफ मे आधुनिकतम तकनीकी सुविधा से युक्त कैंसर अस्पताल सेहो प्रारंभ केलथि । एहिना मातृत्व-शिशु कल्याण कए ध्यान मे राखिकए 250 बिस्तर से युक्त अस्पताल क निर्माण योजना बनल आओर शुरुआती चरण मे 38 बिस्तर बला मातृत्व-शिशु वात्सल्य अस्पताल क नींव 1 अप्रैल, 2006 कए मुख्यमंत्री नीतिश कुमार राखलथि । मात्र 20 टका पंजीकरण शुल्क, आ 100 टकाक बिस्तर शुल्क आओर 4 से 5 लाख टका खर्च बला आपरेशन एतय मात्र 15 से 25000 रुपए भए जाएत छल।
भोरे कमिटि बनल वरदान
स्वास्थ्य संबंधी जरूरत क आंकलन आ जरूरत पूरा करबाक लेल कैक टा कमिटी क गठन केलक जाहि मे भोरे कमिटी आ मुदालियर कमिटी प्रमुख छल । 1943 सर जोसेफ भोरे क अध्यक्षता मे बनल ई कमिटी बिहार क चिकित्सा जगत लेल वरदान बनिकए आयल । 1946 मे जखन ई अपन रिपोर्ट देलक त ओहि मे पहिल सुझाव ग्रामीण क्षेत्र मे चिकित्सा क लेल प्राथमिक स्वास्थ्य केन्द्र क स्थापना छल ।
अपन तीन सालक सर्वे क बाद ओ बतेलक जे जों भारत क स्वास्थ्य सेवा क नीक केनाय अछि ते एतय एकटा एहन योजना बनाबै पड़त जे भारतक स्वास्थ्य आ स्वच्छता क बढ़ावा दए सकय । कमिटी अपन रिपोर्ट मे पाओलक जे मृत्यु दर बहुत बेसी अछि, औसत आयु मनुष्य क मात्र 27 साल छल, कैक तरह क बिमारी छल जेकर इलाज अखैन धरि नहि आएल छल । सभटा देखलाक बाद ओ अपन गाईडलाईन जे देलक ओहि मे छल जे पायक अभाव मे कोनो बच्चा कए चिकित्सा सेवा स मरहूम नहि होमय पड़य । आवश्यक मेडिकल सुविधा सभकए भेटेय। कमिटी जे अपन मिनिमम आवश्यकता जे बतेलक ओ छल हरेक एक लाखक आबादी पर 62 टा डॉक्टर्स, 151 टा नर्स, 567 शय्या बला अस्पताल ।
कमिटी ग्रामीण स्तर पर दू टा पीएचसी निर्माण क योजना बतेलक, शॉर्ट टर्म आ लॉग टर्म । शॉट टर्म मे हरेक 40 हजार क आबादी पर 2 टा सर्जन, 2 टा फिजिशियन, 2 टा मिडवाईफ, 1 टा नर्स, 4 टा प्रशिक्षित दाई, 2 टा सेनेटरी इंस्पेक्टर, 2 टा हेल्थ असिस्टेंस, 1 टा फॉर्मासिस्ट आ 15 टा फोर्थ ग्रेड क कर्मचारी क जरूरत बतोउलक । आ लॉंग टर्म का योजना मे प्रत्येक 10 हजार से बीस हज़ार क आबादी पर 75 शय्या बला स्वास्थ्य उपकेन्द्र खोलबा क बेगरता बतेलक जाहि मे कम से 6 टा फिजिशियन आ 6 टा सर्जन होए 2 टा सेनेटरी इंस्पेक्टर, 2 टा हेल्थ असिस्टेंस, 6 टा मिडवाइफ, 25 टा मेड, 10 टा सुपरवाइजर, 10 टा गायनाकॉलोजिस्ट, 20 टा दाय, 6 टा मलेरिया क विशेषज्ञ आ 4 टा टीबी क विशेषज्ञ होए । एहन हरेक 60 टा प्राथमिक स्वास्थ्य केन्द्र मिलाकए 1 टा रेफरल अस्पताल वा जिला अस्पताल होए । एकटा जिला अस्पताल मे 2500 शय्या, 269 टा डॉक्टर, 625 टा नर्स, 50 टा हॉस्पीटल सोशल वर्कर आ 723 टा साधारण वर्कर । 300 मेड, 350 टा सुपरिटेंडेंट, 300 प्रसुति विभाग क चिकित्सक, 300 कुष्ट आ 54 टा टीबी क विशेषज्ञ, 400 मानसिक रोगी क विशेषज्ञ, आ 250 दाय क नियुक्ति होए ।
ओहि कमिटी क आग्रह पर ही तहिया से प्रत्येक 40000 क आबादी पर एकटा प्राथमिक स्वास्थ्य केन्द्र क निर्माण हुए लागल। चिकित्सक क कमी क देखैत प्रत्येक पचास लाख क आबादी पर एकटा मेडिकल कॉलेज क स्थापना क सुझाव देल गेल जेकरा मे कम से कम सौ विद्यार्थी क प्रवेश भए सकय । भोरे कमिटी क एहि सिफारिस क देखैत बिहार मे 8 टा मेडिकल कॉलेज खोलल गेल पटना मे नालन्दा मेडिकल कॉलेज क साथ दरभंगा, मुजफ्फरपुर, भागलपुर, गया, रांची, जमशेदपुर, आ धनबाद मे मेडिकल कॉलेज क स्थापना भेल । जाहि मे प्रत्येक साल 650 छात्र एमबीबीएस क डिग्री प्राप्त करय लागल।
सबहक लेल स्वास्थ्य
साल 1978 मे भारत सरकार विश्व स्वास्थ्य संगठन क सहयोग से ‘’सबके लिए स्वास्थ्य’’ कार्यक्रम क शुरूआत केलक । एहि सेवा क तहत सुदूर गाम धरि स्वास्थ्य सेवा क विस्तार कए साकार केनाय छल । न्युनतम आवश्यकता कार्यक्रम क देखैत हरेक पांच हजार क आबादी पर एकटा स्वास्थ्य उपकेन्द्र बनाओल गेल । हरेक तीस हजार क जनसंख्या पर जे स्वास्थ्य केन्द्र बनाओल गेल छल ओहि मे चारि टा मौलिक चिकित्सक पदस्थापित रहत ई प्रावधान कैल गेल । संगे प्रत्येक एक लाख बीस हज़ार क आबादी पर तीस शय्या बला रेफरल अस्पताल क निर्माण केनाय छल जतय कम से कम चारि टा विशेषज्ञ (एकटा सर्जन, एकटा फिजिशियन, एकटा शिशुरोग विशेषज्ञ आ एकटा प्रसुति रोग विशेषज्ञ ) क सेवा उपलब्ध कराओल गेल । एहि क अलावा अनुमण्डल अस्पताल आ जिला अस्पताल मे सेहो विशेषज्ञ क भर्ती करल गेल । मेडिकल कॉलेज आ अस्पताल क सभटा आधुनिक यांत्रिक उपकरण स सुसज्जित कैल गेल जाहि स आधुनिक स आधुकिन चिकित्सा उपलब्ध कराओल जाए । एहि क बाद बिहार मे चिकित्सा क सेवा मे दिन दुना राति चौगुना तरक्की भेल ।
वर्तमान स्थिति
वर्तमान मे बिहार मे 9 टा मेडिकल कॉलेज, 25 टा जिला अस्पताल, 22 टा सब डिविजन अस्पताल, 70 टा कम्युनिटी हेल्थ सेंटर, 533 टा प्राथमिक स्वास्थ्य केन्द्र, 1243 टा अतिरिक्त स्वास्थ्य केन्द्र, आ 8858 टा सब-सेन्टर अछि । ( आंकड़ा मार्च 2007 धरि कए अछि )
प्रत्येक 10 हजार क आबादी पर 1 टा मेडिकल ऑफिसर अछि जेकर संख्या 5124 अछि ओतहि प्रत्येक 2500 क आबादी पर एकटा ए एन एम अछि जेकर संख्या 11294 अछि । एहिना संविदा पर 1763 डॉक्टर, 3900 स्टॉफ नर्स, 6000 एएनएम नर्स, 477 टा हेल्थ मेनेजर, 533 टा ब्लॉक अकांउटेट, आ 69124 आशा नर्स अछि ।
IPHS क अनुसार बिहार मे कम से कम 18 टा मेडिकल कॉलेज हेबाक चाही जे अखैन 9 अछि । ई नौ टा मेडिकल कॉलेज मे हरेक साल 510 टा एमबीबीएस आ 100 स्पेस्लिस्ट निकलैत अछि जे IPHS क आंकड़ा अनुसार 1264 आ 540 हेबाक चाही ।
—
इ आलेख कई माह क अध्ययन क बाद तैयार भेल अछि। अपने लोकनि कए केहन लागल जरुर बताउ । मैथिली पत्रकारिता कए सरकार आ कॉरपोरेट दबाव स मुक्त रखबा लेल आर्थिक मदद करि। इसमाद एक गैर-लाभकारी संगठन अछि।
—
ACCOUNT NAME – ESAMAAD
Bank Account No. – 38352180252
IFSC Code – SBIN0003008
SBI, Sonbarsa


c: text/html

text:
उर्वशी
साहित्य आ पुराणमे उर्वशी सौन्दर्यक प्रतिमूर्ति रहल अछि। स्वर्गक एही अप्सराक उत्पत्ति नारायणक जंघासँ मानल जाइत अछि। पद्मपुराणक अनुसार हिनकर जन्म कामदेवक उरुसँ भेल अछि। श्रीमद्भागवतक अनुसार ई स्वर्गक सर्वसुन्दर अप्सरा छल। एक बेर इन्द्रक राजसभामे नाचैत समय ओ राजा पुरुक प्रति क्षण भर के लेल आकर्षित भ गेल। एही कारण हुनकर नृत्यक ताल बिगडि गेल। ई अपराधक कारण राजा इन्द्र रुष्ट भ ओकरा मर्त्यलोक मे रहै के अभिशाप द देलक। मृत्यु लोकमे ओ पुरुके अपन पति चुनलक् मुद्दा शर्त ई रखलक् कि ओ पुरुके नग्न अवस्थामे देख लै या पुरुरवा ओकर इक्षाक प्रतिकूल समागम करे अथवा ओकर दुई मेष स्थानान्तरित करि देल जाए तँ ओ हुनकासँ सम्बन्ध विच्छेद करि स्वर्ग जाए के लेल स्वतन्त्र भ जाएत्। ऊर्वशी आ पुरुरवा बहुत समय धरि पति पत्नीक रूपमे साथ-साथ रहल। हिनकर नौ पुत्र आयु, अमावसु, श्रुतायु, दृढ़ायु, विश्वायु, शतायु आदि उत्पन्न भेल। दीर्घ अवधि बीतै पर गन्धर्वसभक ऊर्वशीक अनुपस्थिति अप्रीय प्रतीत होए लगल। गन्धर्वसभ विश्वावसुक ओकर मेष चोरावे के लेल भेजलक्। ओ समय पुरुरवा नग्नावस्थामे छल। आहट पावि ओ ओही अवस्थामे विश्वाबसुक पकडि के लेल दौडल। अवसरक लाभ उठा गन्धर्वसभ ओहि समय प्रकाश करि देलक। जाहिसँ उर्वशी पुरुरवाक नंगा देख लेलक। आरोपित प्रतिबन्धसभक टूटि जाए पर ऊर्वशी श्रापसँ मुक्त भ गेल आ पुरुरवाक छोडि स्वर्ग लोक चलि गेल। महाकवि कालीदासक संस्कृत महाकाव्य विक्रमोर्वशीय नाटकक कथाक आधार एही प्रसंग अछि। आधुनिक हिन्दी साहित्यमे रामधारी सिंह दिनकर एही कथाक अपन काव्यकृतिक आधार बनौलक् आ ओकर शीर्षक सेहो रखलक् ऊर्वशी। महाभारतक एकटा कथाक अनुसार एक बेर जखन अर्जुन इन्द्रक पास अस्त्र विद्याक शिक्षा लै के लेल गेल तँ उर्वशी हुनका देखि मुग्ध भ गेल। अर्जुन ऊर्वशीक मातृवत देखलक्। अतः ओकर इच्छा पूर्ति नै करै के कारण। हिनका शापित भ एक वर्ष धरि पुंसत्वसँ वञ्चित रहै पडल।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
एहो सभ देखी[सम्पादन करी]
- उर्वशी (महाकाव्य) - रामधारी सिंह 'दिनकर'द्वारा रचित हिन्दी काव्य

robotstxt: allowed

filter: keep


text:
ई खिस्सा थिक मॉडर्न मिथिला के। आइ-काल्हि बेटी सब बाहर जा-जा उच्च शिक्षा हासिल करैत छथि, खूब नाम करैत छथि। मुदा बेटीक विवाह एखनहुँ धरि माय-बाबू केर सबसँ पैघ जिम्मेदारी होइछ। शीतल पढ़ैत छलीह, मेधाबी आ सब तरहें सक्षम छलीह। आब कॉलेज खत्म हैत, आब कंपीटिशन के तैयारी करब, एतबा धुनि में भोर सांझ बीति रहल छलन्हि। एम्हर बाबूजी सेहो हुनका लेल सुयोग्य वर तकैत छलाह। कियैक त बेटीक योग्यता पर कोनो संदेह नहि, मुदा विवाह समय पर हेबाक चाही से हुनकर मन्तव्य छलन्हि।
अस्तु, एकटा वर पसीन पड़लन्हि। शिक्षित, बढ़ियाँ नौकरी आ तेहने शालीन आ सुन्नर।
शीतल केर सुझाव पुछल गेल। ओ छुटितहि बजली, “कतेक पाय मे सौदा पटल बाबूजी?”
बाप केँ बेटीक क्रांतिकारी स्वभाव बुझल छलन्हि, मुदा ई बेसाहलो हुनकहि छलन्हि। बच्चे सँ बेटीक सोच आ तर्क केँ कहियो दबाव मे चुप रहय के सीखो त नहि देलखिन।
ओ बेटी केँ कहला, “बेटा गय! सिद्धांत आ असल जीवन मे अंतर होइत छैक। तोरा भाय के एक्को टका तिलक नहि लेबौक से हमर वचन भेलौक। मुदा बेटी बेर मे हमर कोन वश?”
शीतल कहली, “हम कि कोनो कुल कलंक केर काज कय रहल छी जे अहाँ एतेक धरफरायल छी। हमर कॉलेज पूरा हुए दियौक, हम अहाँ केँ गौरवान्वित करब।”
बाबूजी बजलाह, “शिक्षा आ विवाह दुनू जरूरी आ उचित समय पर जरूरी होइत छैक। दुनू मे विरोधाभास कतय छैक? तूँ पढ़ाई पर ध्यान दे, हम बाकी सब देख लेब।”
शीतल मुदा एक त नवतुरिया, दोसर प्रबल स्वाभिमानी। बाबूजी केँ फोन सँ नम्बर चोराकय लड़का केँ मैसेज पठा देलकैक।
“जौँ अहाँ केँ ई लगैत हुए जे अहाँ बड़का अधिकारी आ हम साधारण लड़की छी, तेँ अहाँ हमरा बाप सँ टका गिना लेब त धोखा मे छी। कियैक कि पाइ त बाबूजी देहो बेचिकय दय देता, मुदा बेदी तर हम किन्नहु नहि बैसब।”
दृश्य २
एम्हर मोहन केँ ई सब पाइवला कुटुमैतीक बारे मे किछु पता नहि। शीतल केर मैसेज देखि ओ अवाक् रहि गेलाह। स्वभाव सँ बहुत मजकिया लोक, से शीतल केँ मैसेज मे जवाब देलखिन, “अहाँक मैसेज करय के बहाना बढ़िया भेट गेल। चुनौती स्वीकार अय, वेदी तर त आब अहीं केँ बैसायब, चाहे कोरे मे उठाकय कियैक न आनय पड़ि जाय।”
आ तुरंत अपन माय केँ फ़ोन कय केँ कहलखिन, “तोरा कहिया सँ एतेक प्रेम भऽ गेलौक पाइ सँ जे बेटा बेचय लेल तैयार छँ?”
बुढ़्ही कहलखिन्ह, “धुर जो! हम कि करब पाय लय केँ, मुदा लोक पुछत जे एहेन बेटा केँ कतेक पाइ भेटल त कि कहबैक?”
मोहन केँ हँसी लागि गेलनि। बजलाह, “माँ गय! तूँ ओकरा बाबू सँ पाइ लेबहिन, काल्हि त वैह मलिकाइन हेतौक। सब चीज आ पाइ अपना नैहर मे दइये एतौक त तूँ कि करबिहिन? तेँ ई सब चक्कर मे नहि पड़े, आ विवाहक दिन फाइनल कय केँ जल्दी बता दे। झुनकाही पुतोहु केँ हाथ धय कय लय एबौ घर।”
दृश्य ३
आइ मोहन आ शीतल केर विवाह छन्हि। आब कनियाँ तमसायल त नहि छथि जे दहेज त कैंसिल भ गेल, मुदा एतेक जल्दी विवाह ने करबाक छलन्हि तेँ कोनो विशेष प्रफ्फूलित सेहो नहि!
परिछन भेल। किशोरी सँ सुन्नर किशोर पाबिकय सासुक छाती जुड़ा गेलनि। वेदी तर मोहन शीतल केर कान मे कहलखिन, हम त आबिये रहल छलहुँ, दौड़िकय अपने कथी लेल आबि गेलहुँ?” सुनिकय शीतल केँ हंसी लागि गेलनि आ लाज सेहो भेलनि।


text:
अमरनाथ श्राइन बोर्ड कोरोनावायरस चलते एहि साल 23 जून सं शुरू होमएबला यात्रा रद्द करबाक फैसला लेलक मुदा कनिए कालक प्रशासन फैसला पलटि देलक अछि. जम्मू कश्मीर सूचना निदेशालय प्रेस विज्ञप्ति कें वापस ल’ लेलक. एखन किछु पूर्ण स्पष्ट नै अछि मुदा जल्द प्रशासन दिस सं नव सूचना जारी कएल जाएत.
एहि सं पहिने प्रशासन अमरनाथ यात्रा रद्द करबाक फैसला लेने छल. बुधदिन राजभवन मे बैठक केलाक बाद श्राइन बोर्ड ई फैसला लेने छल. एहि सं पहिने यात्रा कतेको बेर अन्यान्य कारण सं बाधित जरूर भेल अछि मुदा पूर्ण रूप सं कहियो रोक नै लगाओल गेल छल.
उपराज्यपाल, गिरीश चंद्र मुर्मू कहलनि जे कश्मीर घाटी मे 77 रेड जोन क्षेत्र अछि जतय सं होइत यात्रा मार्ग जाइत अछि. एहि महामारी सं लंगर केर स्थापना,, चिकित्सा सुविधा, शिविर, स्थापना, सामग्री जुटाएब,, हिम निकासी आदि संभव नै छै. ओ आगां जोर द’ कहने छलाह जे एखन भारत सरकार 3 मइ धरि देशव्यापी लॉकडाउन केने अछि मुदा ई बूझब आवश्यक जे ई स्थिति आगामी समय मे केहन होएत. यात्री लोकनिक सुरक्षा हमर सभक प्राथमिकता अछि.
ओ कहैत छथि जे बोर्ड सर्वसम्मति सं निर्णय लेलक जे दुनिया मे व्याप्त महामारी केर स्थिति कें देखैत ई यात्रा साल 2020 मे आयोजित करब विवेकपूर्ण नहि होएत. बोर्ड द्वारा इहो निर्णय लेल गेल जे प्रथम पूजा आ सम्पन्न पूजा पारंपरिक उत्साह संग कएल जाएत.
इहो तय भेल जे बोर्ड शिवलिंग केर पूजा आ दर्शन कें ऑनलाइन प्रसारित करबाक आ दुनिया भरिक लाखो भक्त लोकनिक लेल अन्य मीडिया माध्यम सं एकर संभावना ताकत.


text:
मिथिला लाइवके एकटा महत्वपूर्ण उद्देश्य छल जे मिथिला लाइव एकटा मुक्त मैथिलीभाषाक ऑनलाइन पोर्टल हुए जतय किओ आबि समाद पोस्ट कय सकथि। अहि उद्देश्यके संग मिथिला लाइव प्रारम्भ कयल गेल अछि।
जँ पोस्ट सँ कोनो आर्थिक लाभ होयत अछि तँ ओहि आर्थिक लाभके पोस्ट कयनिहार/कायनिहारि संग साझा करवाक नियार कयने छी ।
पोस्ट करय लेल किछ नियम तथा शर्त बनायल गेल अछि । ओहिके अनुरूप पोस्ट कय अहाँ आर्थिक लाभ कय सकैत छी।
नियम तथा शर्त
- प्रत्येक पोस्ट 400 सँ शब्द सँ लय कय 2000 शब्द तक हुए।
- पोस्टमे कम सँ कम एकटा फोटो चाही जे पोस्ट सँ सम्बंधित हुए।
- पोस्ट मैथिलीमे हुए तथा मौलिक हुए। आन वेबसाइट सँ कॉपी कयल पोस्ट स्वीकृत नहि होयत, स्वीकृत पोस्ट सेहो हटायल जा सकैछ।
- एक दिनमे अधिकतम 5 टा पोस्ट स्वीकृत होयत।
- प्रोमोशनल पोस्ट प्रकाशन लेल स्वीकृत नहि होयत।
- एक टा स्वीकृत पोस्ट पर कम सँ कम 10 रुपया देल जायत।
- कम सँ कम 50 टा पोस्ट स्वीकृत भेलाक बादे भुगतान होयत।
- पेटीएम अथवा एनईएफटीके माध्यम सँ भुगतान होयत।
- जाहि महीनामे 50 टा पोस्ट पुरत ओहिके अगिला महीनामे 12 सँ 19 तारीखके बीचमे भुगतान होयत।
- जाहि महीनामे 50 टा स्वीकृत पोस्ट पुरत ओहि महीनाके अन्तिम दिनांक तक सभटा स्वीकृत पोस्ट जोड़ि कय अगिला महीनामे भुगतान कयल जायत।
- 1 वर्षमे कम सँ कम 50 टा स्वीकृत पोस्ट जरूरी अन्यथा आइडी सभ समय लेल डीएक्टिवेट कय देल जायत।
- उम्र 16 वर्ष अथवा 16 वर्ष सँ बेसी भेनाइ आवश्यक।
- भारतमे बैंक एकाउंट होबाक चाही।
- समाद, मिथिला, बिहार, राजनीति, खेल, सिनेमा, पाबैन-तिहार आदि पर होवक चाही।
- पोस्ट कयलाक 30 दिनके भीतरमे जाहि पोस्ट पर 1,000 यूजर विजिट करैत अछि तँ ओहि पोस्ट पर बोनस* के सेहो भुगतान कयल जायत।
- कॉपी पेस्ट अथवा धोखाधड़ीके संबंधमे बिना कोनो भुगतान/सूचनाके एकाउंट डिएक्टिवेट करवाक अधिकार मिथिला लाइव सुरक्षित राखैत अछि।
- कोनो दिन मिथिला लाइव इ सुविधा बन्द करबाक अधिकार सेहो सुरक्षित राखैत अछि।
- केसभ अहि सुविधाके उपयोग कय सकैत छथि आओर के सभ नहि सेहो अधिकार मिथिला लाइव सुरक्षित रखने अछि।
- शर्त तथा नियममे समय समय पर बदलाव होइत रहत।


text:
विकिपिडिया:बोटसभ
बोट शब्द रोबोट सँ निकालल गेल अछि जे एकटा स्वचालित वा अर्धस्वचालित यन्त्र होएत अछि जे विकिपिडियामे भेल लेखसभके व्यवस्थित करेक अभिप्रायसँ काम करएत अछि । एहिसभ मानव प्रयोगकर्ताक रुपमे लेखसभके निर्माण, विस्तार वा अन्य कार्यसभ करि सकएत अछि । बोट प्राय एकटा प्रोग्रामिङ्ग भाषामे लिखित कोड होएत अछि जे निश्चित कार्यसभक सम्पन्न करएत अछि । प्रायः प्रयोग होबएवाला पाइथन, पर्ल, एप्पल स्क्रिप्ट, डट नेट आदि छी । बोट बहुतेक जल्दी जल्दी सम्पादन करएमे सक्षम होएत अछि तथा यदि एहिसभ गलत तरिकाद्वारा निर्मित अथवा सञ्चालित केल गेल तहन विकिपिडियामे क्षति पहुँचा सकएत अछि । मैथिली विकिपिडियामे मेटा अनुसारे बोट नीति लागु केल गेल अछि मुदा अपनो बोट नीति अनुसार कुछ फेर बदल केल गेल अछि ।
इतिहास[सम्पादन करी]
पहिने बोटसभ विकिमिडिया परियोजनासँ लेखसभ कमे समयमे बनाबएत छल जहि कारण विकिपिडियामे बोट नीति अपनाबल गेल ।
बोट नीति[सम्पादन करी]
बोटसभ निकसँ मैथिली विकिपिडियामे कार्यसम्पादन कऽ सकए तहिद्वारे बोट नीति बनाबल गेल अछि ।


text:
ⓘ मेरी बार्रा
मेरी टेरेसा बार्रा जन्म १९६१ दिसम्बर २४ जेनरल मोटर्सक सन् २०१४ जनवरी १५ सँ कार्यकारी अधिकृत छी । बार्रा पहिल महिला छी जे प्रमुख विश्वव्यापी वाहन निर्माता कम्पनीक सिइओ छी । सन् २०१३ दिसम्बर १० मे ड्यानियल एकरसनद्वारा बार्राकें प्रमुख कार्याकरी अधिकृतक लेल प्रस्ताव केनए छल, ओहिसँ पहिने बार्रा जेनरल मोटर्सक खरिद तथा आपूर्ति श्रृङ्खलाक विश्वव्यापी उत्पादन विकासक कार्यकारी उपाध्यक्ष रूपमे सेवा केनए छल ।
अप्रैल २०१४ मे, बार्रा टाइमक मुख्य पृष्ठमे जगह बनेनाए छल तहिना ओ टाइम पत्रिकाद्वारा "विश्वका १०० प्रभावशाली लोकसभक सूची"मे समेत राख्ने छल ।


text:
ⓘ लंकाकाण्ड
- बालकाण्ड
- अयोध्याकाण्ड
- उत्तरकाण्ड
- किष्किन्धाकाण्ड
- रामचरितमानस विकीस्रोत पर
- युद्धकाण्ड
- सुन्दरकाण्ड
- अरण्यकाण्ड
- रामचरितमानस - किष्किन्धाकाण्ड १-३०क मूल पाठ विकीस्रोत पर
- रामचरितमानस - बालकाण्ड २५१-३००क मूल पाठ विकीस्रोत पर
- रामचरितमानस - बालकाण्ड २०१-२५०क मूल पाठ विकीस्रोत पर
- रामचरितमानस - अयोध्याकाण्ड ५१-१००क मूल पाठ विकीस्रोत पर
- रामचरितमानस - बालकाण्ड १५१-२००क मूल पाठ विकीस्रोत पर
- रामचरितमानस - लंकाकाण्ड १-५०क मूल पाठ विकीस्रोत पर
- रामचरितमानस - अरण्यकाण्ड १-४६क मूल पाठ विकीस्रोत पर
- रामचरितमानस - अयोध्याकाण्ड २०१-२५०क मूल पाठ विकीस्रोत पर
- रामचरितमानस - बालकाण्ड १-५०क मूल पाठ विकीस्रोत पर
- रामचरितमानस - बालकाण्ड १०१-१५०क मूल पाठ विकीस्रोत पर
- रामचरितमानस - अयोध्याकाण्ड १-५०क मूल पाठ विकीस्रोत पर
- रामचरितमानस - लंकाकाण्ड ५१-१००क मूल पाठ विकीस्रोत पर
- रामचरितमानस - उत्तरकाण्ड १०१-१३१क मूल पाठ विकीस्रोत पर
- रामचरितमानस - बालकाण्ड ३०१-३५०क मूल पाठ विकीस्रोत पर
- रामचरितमानस - अयोध्याकाण्ड ३०१-३२६क मूल पाठ विकीस्रोत पर
- रामचरितमानस - बालकाण्ड ५१-१००क मूल पाठ विकीस्रोत पर
- रामचरितमानस - उत्तरकाण्ड ५१-१००क मूल पाठ विकीस्रोत पर
- रामचरितमानस - अयोध्याकाण्ड २५१-३००क मूल पाठ विकीस्रोत पर
- रामचरितमानस - अयोध्याकाण्ड १०१-१५०क मूल पाठ विकीस्रोत पर
- रामचरितमानस - सुन्दरकाण्ड १-५०क मूल पाठ विकीस्रोत पर
- रामचरितमानस - लंकाकाण्ड १०१-१२१क मूल पाठ विकीस्रोत पर
- रामचरितमानस - उत्तरकाण्ड १-५०क मूल पाठ विकीस्रोत पर
- रामचरितमानस - सुन्दरकाण्ड ५१-६०क मूल पाठ विकीस्रोत पर
- रामचरितमानस - बालकाण्ड ३५१-३६१क मूल पाठ विकीस्रोत पर
- रामचरितमानस - अयोध्याकाण्ड १५१-२००क मूल पाठ विकीस्रोत पर
- वाल्मीकि रामायण
- वाल्मीकि रामायण विकीस्रोत पर
- तुलसीदास
- रामचरितमानस - रामायण आरतीका मूल पाठ विकीस्रोत पर
- रामायण आरती रामचरितमानस
- वाल्मीकि रामायण - अयोध्याकाण्डका मूल पाठ विकीस्रोत पर
- वाल्मीकि रामायण - युद्धकाण्डका मूल पाठ विकीस्रोत पर
- वाल्मीकि रामायण - किष्किन्धाकाण्डका मूल पाठ विकीस्रोत पर
- वाल्मीकि रामायण - अरण्यकाण्डका मूल पाठ विकीस्रोत पर
- वाल्मीकि रामायण - बालकाण्का मूल पाठ विकीस्रोत पर
- वाल्मीकि रामायण - उत्तरकाण्डका मूल पाठ विकीस्रोत पर
- वाल्मीकि रामायण - सुन्दरकाण्डका मूल पाठ विकीस्रोत पर


text:
नवका- पुरनका लेख सर्च करु...
उच्चैठ मे विद्यापति स्मृति पर्व समारोह
मिथिलाक पावन धरती पर एकटा पवित्र स्थल मे सं एक उच्चैठ भगवती स्थान...दुर्गास्थान मे मैथिली गीतनादक बयार बहय वाला अछि. मधुबनी जिला के बेनीपट्टी के पास उच्चैठ मे रविदिन 27 मार्च के विद्यापति स्मृति पर्व समारोह होबय जा रहल अछि.
विद्यापति स्मृति पर्व समारोह मैथिली अकादमी पटना के तरफ सं भ रहल अछि. एहि समारोह मे
उप मुख्यमंत्री... एमपी... एमएलए... आओर दोसर बड़का-बड़का नेता के सेहो आबय के उम्मीद छनि. मिथिलाक पैघ-पैघ विद्वान लोकनि सेहो उपस्थित रहताह.
उच्चैठ... दुर्गास्थानक ई भगवती मंदिरक प्रांगन हमहुं गेल छी. मन प्रसन्न भ जाएत अछि. एहि ठाम ई समारोह भेलाह सं माहौल एकटा दोसरे रंग लेने रहत. लोक सभ के गीतनाद के संग भगवती दर्शन के अवसर सेहो मिलतन्हि.
एहि विद्यापति स्मृति पर्व समारोह मे मिथिलाक तमाम पैघ कलाकार आबि रहल छथिन्ह. पैघ कलाकार मे कुंजबिहारी मिश्र... रंजना झा... रामबाबू... भगवान बाबू झा... अरविंद कुमार झा... स्नेहा सोनी... मधु झा आओर नंदजी शामिल छथिन्ह.
अगर अहां सभ मिथिला मे छी... दरभंगा... मधुबनी मे छी तं एहि कार्यक्रम के मिस नहि करु. एहन मौका बड़ कम मिलय छै... एहिठाम काव्यपाठक आयोजन सेहो भ रहल अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
सामान आ सेवा कर (भारत)
सामान आ सेवा कर एक अप्रत्यक्ष कर छी, जे १ जुलाई २०१७ मे भारतमे पेश कएल गेछल आ पूरे भारतमे लागू कएल गेछल जे केन्द्रीय आ राज्य सरकारसभद्वारा लगाएल गेल अनेकौं क्यासकेड करसभके बदलैत छल।जीएसटी संविधान १२२अम संशोधन कानून विधेयकके पारित होमएके बाद संविध ...
जन गण मन
जन गण मन, भारतक राष्ट्रगान छी जे मूलतः बङ्गालीमे गुरुदेव रवीन्द्रनाथ ठाकुरद्वारा लिखल गेल छल। भारतक राष्ट्रिय गीत वन्दे मातरम् छी । भारतक राष्ट्रगानक गायनक अवधि लगभग ५२ सेकेण्ड अछि । किछ अवसरसभ पर राष्ट्रगान संक्षिप्त रूपमे सेहो गायल जाइत अछि, ए ...
रामविलास पासवान
रामविलास पासवान भारतीय दलित राजनीतिकें मुख्य राजनीतिज्ञसभमे सँ एक छी। ओ लोक जनशक्ति पार्टीकें अध्यक्ष एवं राष्ट्रिय जनतान्त्रिक गठबन्धनक सरकारमे केन्द्रीय मन्त्री सेहो छी। ओ सोलहम् लोकसभामे बिहारक हाजीपुर लोकसभा क्षेत्रक प्रतिनिधित्व करैत अछि।
सेलिब्रिटी क्रिकेट लिग
सेलिब्रिटी क्रिकेट लिग भारतमे एक गैर-पेशेवर पुरुष क्रिकेट लिग छी आ भारतीय सिनेमाक आठ प्रमुख क्षेत्रीय चलचित्र उद्योगसभसँ चलचित्र कलाकारसभक आठ टिमसभ शामिल अछि । ई लिग २०११ मे सुरु भेछल । सीसीएल टिम अपन घरेलु खेलक लेल विभिन्न स्थानसभक उपयोग करैत अछ ...
चेन्नई एक्सप्रेस
शाहरुख खान - राहुल मनोरमा - मीनाको चाची दीपिका पादुकोण - मीना लोचनी निकतिन धीर - थङ्गबली प्रियामणि - वन टू थ्री फोर गीतमा सत्यराज - कुन्बन गाउँको कुख्यात डन र मीनाको पिता लेख टनडन कामिनी कौशल
सर्वभारतीय तृणमूल काङ्ग्रेस
सर्वभारतीय तृणमूल काङ्ग्रेस पश्चिम बङ्गालमे स्थित एक भारतीय राजनीतिक दल छी। सन् १९९८ जनवरी १ कें स्थापित कएल गेल ई पार्टीक नेतृत्व एकर संस्थापक आ पश्चिम बङ्गालक वर्तमान मुख्यमन्त्री ममता बनर्जीद्वारा कएल गेल छल।
मेवाड़
मेवाड़ राजस्थानक दक्षिण-मध्यमे एक रियासत छल । एकरा उदयपुर राज्य कऽ नाम सँ सेहो जानल जाइत छल । ई रियासत आधुनिक भारतक उदयपुर, भीलवाड़ा, राजसमन्द तथा चित्तौडगढ़ जिला छल । सैकड़ो वर्ष धरि एतय राजपूतसभक शासन रहल आ ई स्थान उपर गहलौत तथा शिशोदिया राजासभ ...
बहुजन समाज पार्टी
बहुजन समाज पार्टी सार्वभौमिक न्याय, स्वतन्त्रता, समानता आ भाएचाराक सर्वोच्च सिद्धान्तसभक सोच भेल, भारतक एक राष्ट्रिय राजनीतिक दल छी। एकर गठन मुख्यत: एक क्रान्तिकारी सामाजिक आ आर्थिक आन्दोलनक रूपमे काज करवाक लेल कएल गेल अछि जे भारतक एक सम्पूर्ण प् ...
उत्तर प्रदेश विधानसभा चुनाव, २०१७
उत्तर प्रदेश विधानसभा चुनाव, २०१७ उत्तर प्रदेश विधानसभाक १७अम चुनाव छी जे ११ फरबरी सँ ८ मार्च २०१७ धरि आयोजित भेल । सन् २०१२ मे भेल विधानसभा निर्वाचनमे समाजवादी पार्टी बहुमात प्राप्त केनए छल आ अखिलेश यादवक नेतृत्वमे सरकार गठन केनए छल ।
फेसबुक
सन् २००४ मे मार्क जुकरबर्ग हार्वर्ड विश्वविद्यालयमे होएत उनकर कलेज कोठामे सँगे रहैवाला सहपाठी साथीसभ, जे कम्प्युटर विज्ञानक विद्यार्थीसभ छल: एडवार्डो साभरिन, डस्टिन मोसकविट्ज, क्रिस ह्यूजेस आ एन्ड्रयु म्याककोलमक \ साथ फेसबुकक स्थापना केनए अछि । व ...
समाजवादी पार्टी
समाजवादी पार्टी भारतक एक राजनीतिक दल छी । ई भारतीय राज्य उत्तर प्रदेशमे आधारित अछि । ई ४ अक्टुबर १९९२ के स्थापित कएल गेछल । समाजवादी पार्टीक मुलायम सिंह यादव, उत्तर प्रदेशक पूर्व मुख्यमन्त्री आ देशक पूर्व रक्षा मन्त्री सेहो रहि चुकल अछि।
अली खामेनी
आयतोल्लाह सय्यद अली हुसैन खामेनी ओ ईरानक सर्वोच्च नेता छी। सन् १९८१ सँ १९८९ धरि ओ ईरानक राष्ट्रपति छल।
हिन्दी चलचित्र परिवारसभक सूची
भारतीय फिल्म उद्योगमे, फिल्म उद्योगमे भाग लेने परिवारके बहुत सदस्यसभके साझा, आवर्ती विषयवस्तु छि। इ पृष्ठ उल्लेखनीय वंशसभ आ उनकरसभके प्रसिद्ध सदस्यसभके सूची करिछि।
यमन
यमन, आधिकारिक रुप सँ यमन गणराज्य मध्यपूर्व एशियाएक देश छी, जे अरब प्रायद्वीपमे दक्षिण पश्चिममे अवस्थित अछि । २ करोड़ जनसङ्ख्या रहल देश यमनक सीमा उत्तरमे साउदी अरब, पश्चिममे लाल सागर, दक्षिणमे अरब सागर आ अदनक खाड़ी आ पूर्वमे ओमान सँ मिलैत अछि । यम ...
फैसलाबाद
फैसलाबाद पाकिस्तानक तेसर सबसँ जनघनत्व बेसी भेल आ पञ्जाब प्रन्तक पुर्वीय क्षेत्रक दोसर पैग सहर छी । ई क्षेत्र सब सँ पहिल नगरपालिका भेछल । फैसलाबाद जिलाक क्षेत्रफल ५,८५६ बर्ग किलो मिटर रहल अछि फैसलाबाद सरकार प्राधिकरण नियन्त्रण केने क्षेत्र १,२८० ब ...
एक भिलन
एक भिलन सन् २०१४ मे प्रदर्शित हिन्दी भाषाक एक्सन थ्रिलर फिल्म छी। ई चलचित्रक निर्देशक मोहित सूरी छी तँ ई चलचित्रकि निर्माता बालाजी मोसन पिक्चर्स छी। चलचित्रक कथा मिलाप जावेरी आ विहान मलिकद्वारा लिखल गेल अछि। चलचित्रमे मुख्य भूमिकामे सिद्धार्थ मल् ...
उरी: द सर्जिकल स्ट्राइक
उरी: द सर्जिकल स्ट्राइक एक २०१९ भारतीय हिन्दी भाषाक सैन्य एक्शन चलचित्र छी । ई आदित्य धरक डायरेक्टोरियल डेब्यू छी जे चलचित्र सेहो लिखने अछि । ई चलचित्रमे विक्की कौशल, परेश रावल, मोहित रैना आ यामी गौतम प्रमुख भूमिकामे छी ।
गौतम ऋषि
गौतम ऋषि वैद्धिक कालक मुल सप्तर्षि मध्यक पहिल ऋषि छथि । उनकर पिताक नाम रहुगुणा छल । ई ऋषिके गौतम गौत्रक गोत्र प्रवर्तक कही चिनैत अछि । महर्षी गौतम वैद्धिक कालक मुल सप्तर्षि मध्यक पहिल ऋषि छथि । वास्तवमे उच्चारणमे गौतम उनकर वास्तविक नाम गोतम छी । ...
गोरखनाथ मन्दिर
गोरखनाथ मन्दिर, उत्तर प्रदेशक गोरखपुर नगरमे स्थित अछि । बाबा गोरखनाथके नाम उपर ई जिलाक नाम गोरखपुर रहल अछि । गोरखनाथ मन्दिरक वर्तमान महन्त योगी आदित्यनाथ छथि । मकर सन्क्रान्तिक अवसर पर एतय विशाल मेला लागैत अछि जे खिचडी मेलाक नामसँ प्रसिद्ध अछि । ...
गोरखपुर
गोरखपुर उत्तर प्रदेश राज्यक पूर्वी भागमे नेपालक साथ सीमाक पास स्थित भारतक एक प्रसिद्ध शहर छी। ई गोरखपुर जिलाक प्रशासनिक मुख्यालय सेहो छी। ई एक धार्मिक केन्द्रक रूपमे मशहूर अछि जे बौद्ध, हिन्दू, मुस्लिम, जैन आ सिख सन्तसभक साधनास्थली रहल। मुदा मध्य ...
जमशेदजी टाटा
उनकर जन्म सन १८३९ मे गुजरात के एक छोट से कस्बा नवसेरी मे भेछल उनकर पिता जी क नाम नुसीरवानजी छल ओ उनकर माता जी क नाम जीवनबाई टाटा छल। पारसी पादरिसभ के अपन खानदान मे नुसीरवानजी पहिल व्यवसायी छल। भाग्य उनका बंबई ल आएल जते ओ व्यवसाय धंधा मे कदम रखलक। ...
तीन पत्ती (चलचित्र)
तीन पत्ती २०१० भारतीय हिंदी भाषा थ्रिलर फिल्म छि जे लीना यादव द्वारा निर्देशित छल। ईमे अमिताभ बच्चन, बेन किंग्स्ले, माधवन, राइमा सेन आ नवोदित श्रद्धा कपूर अछि। फिल्म अम्बिका हिन्दुजा हिंदुजा भेन्चर आ सेरेन्डीपिटी फिल्मसभके ब्यानरमे निर्माण कैररहल ...
हिमानी शाह
भारत के राजस्थानमे जन्म भेल हिमानीक जन्म सीकरक राजकुमारी हिमानी सिंह के रूपमे भेल छल। ओ सीकर के १२हम राजा श्री राव राजा बिक्रम सिंहक दोसर बेटी छी आओर रावजी वंश आओर रानी बिपुला सिंह के परिवार के मुखिया बजाङ्ग के नाय कुमारी बिपुला सिंह एही लेल, ओ र ...
आइ काल्हि परसू
आइ काल्हि परसू विख्यात मैथिली भाषा साहित्यकार राजमोहन झा द्वारा रचित एक कहानी–संग्रह छी जेकर लेल हुनका सन् 1996 मे साहित्य अकादमी पुरस्कार सँ सम्मानित कएल गेल ।
हरिमोहन झा
हरिमोहन झा हिनकर मैथिली कृति १९३३ मे" कन्यादान”, १९४३ मे "द्विरागमन”, १९४५ मे" प्रणम्य देवता”, १९४९ मे" रंगशाला”, १९६० मे" चर्चरी” आऽ १९४८ ई. मे" खट्टर ककाक तरंग” अछि। मृत्योपरांत १९८५मे पर मैथिलीक साहित्य अकादमी पुरस्कारसँ सम्मानित। जन्म १८ सितम ...
लहान नगरपालिका
लहान नगरपालिका नेपालक सगरमाथा अञ्चलक सिराहा जिला के एक नगरपालिका छी। महेन्द्र राजमार्गमा अवस्थित सिरहा जिलाक लहान नगरपालिका सुन्दर, शान्त आर हराभरा अछि। यी राजधानी, काठमाडौंक लगभग ३५० किलोमिटर पूरव अवस्थित छी। यी समुद्र स्तर से 111 मिटर उचाइम छी। ...
अ आ
अ आ एक तेलुगु भाषाक प्रेमप्रसङ्गयुक्त हास्य चलचित्र छी जे त्रिविक्रम श्रीनिवासद्वारा लिखित आ निर्देशित अछि । ई चलचित्र सन् २०१६ मे प्रदर्शित भेछल । ई चलचित्रमे नितिन आ सामन्था रूथ प्रभु मुख्य भूमिकामे अछि । ई चलचित्र हारिका एन्ड हसीनक नीचा बनल जक ...
कबाली
कबाली एक भारतीय तमिल फिल्म छी, जेकर निर्देशन प रंजीत केलक अछि । ई चलचित्रक निर्माण एस थानु केनए अछि । ई चलचित्रक मुख्य पात्र रजनीकान्त आ राधिका आप्टे छी ।
पसिझैत पाथर
पसिझैत पाथर विख्यात मैथिली भाषा साहित्यकार रामदेव झा द्वारा रचित एक नाटक–संकलन छी जेकर लेल हुनका सन् 1991 मे साहित्य अकादमी पुरस्कार सँ सम्मानित कएल गेल ।
अमरेश पाठक
डॉ अमरेश पाठक 1936-2019 हिनक जन्म सीतामढ़ी जिलाक अन्तर्गत सामरि ग्राममे १९३६ मे भेलन्हि । १९५७ मे पटना विश्वविद्यालयसँ मैथिलीक एम. ए. परीक्षामे प्रथम श्रेणीमे प्रथमस्थान पाओल । १९५७ सँ १९६० धरि रामकृष्ण महाविद्यालय, मधुबनीमे व्याख्याता रूपेँ तकरा ...
बजाज अटो
बजाज अटो लिमिटेड, भारतक एकटा निजी आर सबसं बड़का दुइपहिया वाहन निर्माता कंपनी छी। बजाज अटो लिमिटेड, बजाज समूहक एकटा हिस्सा छी। एकर मुख्यालय पुणे, महाराष्ट्रमे आर संयन्त्र चाकण, वालुज एवं पंतनगरमे स्थित अछि। बजाज अटो स्कूटर, मोटरसाइकल, अटो रिक्शा आ ...
कुछ रंग प्यार के ऐसे भी
कुछ रंग प्यार के ऐसे भी भारतीय हिन्दी धारावाहिक छी, जेकर प्रसारण सोनी पर २९ फरवरी २०१६ से शुरू भेल। ई धारावाहिक के निर्माता यश पटनायक आर ममता यश पटनायक अछी।
अकासतर बैसकी
अकासतर बैसकी शुरू भेल कि लोकक धियान एहि दिस गेलै. ओना त मिथिलामे पर-पंचैतीसं भोज-भात सभ फुजल अकासतर होइत रहल अछि मुदा आधुनिकताक बिर्रोमे साहित्यिक बैसकी कहिया ने उधिया गेल. गाममे त ई कार्यक्रम सभ नहिए होइए, शहरमे होइए मुदा से शहरी बात-बेवस्थामे. ...
२०१८ फिफा विश्वकप समूह छ
२०१८ फिफा विश्वकपक समूह छ अन्तर्गतका खेलसभ सन् २०१८ जुन १७ देखि जुन २७ धरि सञ्चालन भेछल । ई समूहमे बेल्जियम, पानामा, ट्युनिसिया, आ इङ्ल्यान्ड रहल छल । ई समूहक उत्कृष्ट २ टिम बेल्जियम आ इङ्ल्यान्ड, राउन्ड अफ १६ कऽ लेल चयन भेछल ।
दिलवाले
दिलवाले एक भारतीय बलिउड हास्य चलचित्र अछि, जेकर निर्देशन रोहित शेट्टी करने छी । ई फिल्मक निर्माता गौरी खान रहल अछि । ई चलचित्र सन् २०१५ डिसेम्बर १२ मे प्रदर्शित भएल छल । ई चलचित्रमे मुख्य कलाकार शाहरूख खान, काजोल, वरुण धवन, आर कृति सेनन रहल छल । ...
मुम्बई इन्डियन्स
मुम्बई इन्डियन्स मुम्बई, महाराष्ट्रक एक विशेषाधिकार क्रिकेट टिम छी । सन् २००८ मे स्थापना कएल गेल ई टिम इन्डियन प्रिमियर लिग खेलैत अछि ।
के. कामराज
के. कामराज या कुमारास्वामी कामराज भारत के राज्य तमिलनाडु के प्रसिद्ध राजनीतिज्ञ छल। उनकर जन्म विरुधुनगर, मदुरै, तमिलनाडु मे भेल छल। भारत के २ प्रधानमंत्री, लालबहादुर शास्त्री आ इंदिरा गांधी के चुनाव मे उनकर महत्वपूर्ण योगदान छल। के. कामराज ‘नाडर ...
स्वामी दयानन्द सरस्वती
महर्षि स्वामी दयानन्द सरस्वती आधुनिक भारतक महान चिन्तक, समाज-सुधारक आ देशभक्त छलाह । हिनकर वाल्य कालक नाम मूलशङ्कर छल । हिनका द्वारा १८७४मे एकटा महान आर्य सुधारक सङ्गठन - आर्य समाजक स्थापना कएल गेछल । ओ एक सन्यासी आ एक महान चिन्तक छलाह । ओ वेदसभक ...
२०१८ फिफा विश्वकप समूह घ
२०१८ फिफा विश्वकपक समूह घ अन्तर्गतक खेलसभ सन् २०१८ जुन १६ सँग जुन २६ धरि सञ्चालन भेछल । ई समूहमे अर्जेन्टिना, आइसल्याण्ड, क्रोएशिया तथा नाइजेरिया रहल छल । ई समूहक उत्कृष्ट २ टिम क्रोएशिया आ अर्जेन्टिना, राउन्ड अफ १६ कऽ लेल चयन भेछल ।
गुगल
गुगल संयुक्त्त राज्य अमेरिकाएक बहुराष्ट्रीय सार्वजनिक कम्पनी छी, जे इन्टरनेट सर्च, क्लाउड कम्प्युटिङ आर विज्ञापनक क्षेत्रमा अत्याधिक लगानी केने अछि । इन्टरनेटमे आधारित बहुसङ्ख्यक सेवा तथा उत्पादनसभक आयोजना तथा विकास करि अपन विज्ञापन प्रोग्राम एडव ...
फ्यान (चलचित्र)
फ्यान एक भारतीय बलीवुड फिल्म छी,जेकर निर्देशन मनीष शर्मा केने अछि । एहिमे मुख्य पात्रक रूपमे शाहरूख खान आर वाणी कपूर रहल छल । एकर निर्माण आदित्य चोपडाकेने अछी ।
अरण्यकाण्ड
रामचरितमानस विकीस्रोत पs रामचरितमानस - अयोध्याकाण्ड २०१-२५०क मूल पाठ विकीस्रोत पर रामचरितमानस - अयोध्याकाण्ड १५१-२००क मूल पाठ विकीस्रोत पर रामचरितमानस - किष्किन्धाकाण्ड १-३०क मूल पाठ विकीस्रोत पर रामचरितमानस - अयोध्याकाण्ड २५१-३००क मूल पाठ विकीस् ...
सुन्दरकाण्ड
रामचरितमानस विकीस्रोत पर रामचरितमानस - अयोध्याकाण्ड ३०१-३२६क मूल पाठ विकीस्रोत पर रामचरितमानस - अरण्यकाण्ड १-४६क मूल पाठ विकीस्रोत पर रामचरितमानस - अयोध्याकाण्ड १५१-२००क मूल पाठ विकीस्रोत पर रामचरितमानस - उत्तरकाण्ड ५१-१००क मूल पाठ विकीस्रोत पर र ...
लंकाकाण्ड
बालकाण्ड अयोध्याकाण्ड उत्तरकाण्ड किष्किन्धाकाण्ड रामचरितमानस विकीस्रोत पर युद्धकाण्ड सुन्दरकाण्ड अरण्यकाण्ड रामचरितमानस - किष्किन्धाकाण्ड १-३०क मूल पाठ विकीस्रोत पर रामचरितमानस - बालकाण्ड २५१-३००क मूल पाठ विकीस्रोत पर रामचरितमानस - बालकाण्ड २०१-२ ...
किष्किन्धाकाण्ड
वाल्मीकि रामायण रामचरितमानस - किष्किन्धाकाण्ड १-३०क मूल पाठ रामचरितमानस
अयोध्याकाण्ड
अयोध्याकाण्ड वाल्मीकि कृत रामायण आर गोस्वामी तुलसीदास कृत श्री राम चरित मानसक एकटा भाग छी । भरत अपन स्नेही जनसभक साथ रामके पादुकाक साथ ल क वापस अयोध्या आएल छल । ओ रामक पादुकाके राज सिंहासन पर विराजित करि स्वयं नन्दिग्राममे निवास कर लागल छल ।
उत्तरकाण्ड
उत्तरकाण्ड वाल्मीकि कृत रामायण आर गोस्वामी तुलसीदास कृत श्री राम चरित मानसक एकटा भाग छि । उत्तरकाण्ड राम कथाक उपसंहार छी । सीता, लक्ष्मण आर समस्त वानर सेनाक साथ राम अयोध्या वापस पहुँचल छल । रामक भव्य स्वागत भेएल, भरतक साथ सर्वजनसभ मs आनन्द व्याप् ...
दशरथ
दशरथ वाल्मीकि रामायणक अनुसार अयोध्या कs रघुवंशी राजा छलाह । वो इक्ष्वाकु कुलक छल तथा प्रभू श्रीराम - जे कि विष्णु कs अवतार छल - कs पिता छल ।
सुग्रीव
सुग्रीव रामायणक एक प्रमुख पात्र छी। ओ वालि कऽ अनुज छी। हनुमानक कारण रामसँ हुनकर मित्रता भेल छल। वाल्मीकि रामायणमे किष्किन्धाकाण्ड, सुन्दरकाण्ड आर युद्धकाण्डमे सुग्रीवक वर्णन वानरराजक रूपमे कएल गेल अछि। जखन रामसँ हुनकर मित्रता भेल तखन ओ अपन अग्रज ...
श्री राम
राम, प्राचीन भारत में अवतरित, भगवान छल। हिन्दू धर्म में, राम, विष्णु के १० अवतारों में सs सातम मे अछि । रामक जीवनकाल एवं पराक्रम, महर्षि वाल्मीकि द्वारा रचीत, संस्कृत महाकाव्य रामायण कs रूप में लिखल गेल अछि | हुनका पर तुलसीदास जी भी भक्ति काव्य श ...


text:
बङ्गालक खाडी
बङ्गालक खाडी विश्वक सबसँ बड खाडी छी आ हिन्द महासागरक पूर्वोत्तर भाग छी। ई मोट रूपमे त्रिभुजाकार खाडी छी जे पश्चिमी दिशासँ अधिकांशतः भारत एवम शेष श्रीलंका, उत्तरसँ बङ्गलादेश एवम पूर्वी दिशासँ बर्मा तथा अन्डमान एवम निकोबार द्वीपसमूहसँ घेरल अछि। बङ्गालक खाडीक क्षेत्रफल २,१७२,००० कि.मी. अछि। प्राचीन हिन्दू ग्रन्थक अनुसार एकरा महोदधि कहल जाइत छल। बङ्गालक खाडी २१७२००० कि.मी. के क्षेत्रफलमे विस्तृत अछि, जाहिमे सबसँ बड नदी गङगा तथा ओकर सहायक पद्मा एवम हुगली, ब्रह्मपुत्र एवम ओकर सहायक नदी जमुना एवम मेघनाक अलावा अन्य नदिसभ जेना इरावती, गोदावरी, महानदी, कृष्णा, कावेरी आदि नदिसभ सागरसँ संगम करैत अछि। ...
ⓘ थाइल्याण्ड
थाइल्याण्ड जकर प्राचीन भारतीय नाम श्यामदेश छी दक्षिण पूर्वी एसियामे अवस्थित एक देश अछि । एकर पूर्वी सीमा पर लाओस आ कम्बोडिया, दक्षिणी सीमा पर मलेसिया आ पश्चिमी सीमा पर म्यानमार अछि । स्याम ११ मई, १९४९ धरि थाइल्याण्डक आधिकारिक नाम छल । थाई शब्दक अर्थ थाई भाषामे स्वतन्त्र होएत अछि । ई शब्द थाई नागरिकसभक सन्दर्भमे सेहो प्रयोग कएल जाएत अछि । एहि कारण किछ लोक विशेष रूप सँ एहिठाम रहनिहार चीनी लोकसभ, थाइल्याण्ड कऽ एखनो स्याम नाम सँ उचारित करैत अछि । थाइल्याण्डक राजधानी बैङ्कक छी ।}}
1. बाह्य जडीसभआधिकारिक
- थाइल्याण्डक शाही सरकार
- थाइल्याण्ड पर्यटन प्राधिकरण
- थाइल्याण्ड इन्टरनेट सूचना
- थाइल्याण्ड पर्यटन सूचना
- थाई नेशनल एसेम्बली
- थाइल्याण्ड विदेश मन्त्रालय
दक्षिण पूर्वी एसियाली राष्ट्रसभक सङ्गठन
दक्षिण पूर्वी एसियाली राष्ट्रसभक सङ्गठन दस दक्षिण-पूर्व एसियाली देशसभक समूह छी, जे आपसमे आर्थिक विकास आ समृद्धि क बढावा देनाई आर क्षेत्रमे शान्ति आ स्थिरता कायम करैक लेल सेहो कार्य करैत अछि । एकर मुख्यालय इन्डोनेसियाक राजधानी जकार्तामे अछि ।


text:
मानैत छी जे नहि अछि एक्खन, दुनियाकेर भूगोलमे
तैयो छी हम बचाकऽ रखनहि जकरा माइक बोलमे
सोहर, लगनी, जटाजटिन कि झिझिया, साँझ, परातीमे
एकहकटा मिथिला जीबैए, एकहक मैथिल छातीमे
लोहछल नस-नसमे एखनहु तिरहुतिया सोनित बरकैए
केहनहु बज्जर मैथिलकेर धड़कनमे मिथिलहि धड़कैए
जिनगीक तुलसी चौरामे नित बरैत दीपक बातीमे
एकहकटा मिथिला जीबैए, एकहक मैथिल छातीमे
बगय-बानि बदलल रहितो माथा संस्कारक पाग जतऽ
विद्यापतिकेर गीतक सङ्ग पसरल मधुमय अनुराग जतऽ
होरीक रङ्ग, धुरखेलक सङ्ग सुकरातीक उक्कापातीमे
एकहकटा मिथिला जीबैए, एकहक मैथिल छातीमे
सुरुजक अगुआनीलए जइठाँ महिँस-पीठपर पसर खुलै
सैर बराबरि गबैत जतऽ पौरखिया चाँचर प्रेम झुलै
करसी जरबैत घूरमे आऽ कनकन्नी पचबैत गाँतीमे
एकहकटा मिथिला जीबैए, एकहक मैथिल छातीमे
मन-मनमे दहकैत चिनगीकेँ हवा लगाकऽ प्रखर करी
अन्हड़िमे बहकैत जिनगी ठेकनाएल पथपर मुखर करी
कतऽ-कतऽ बौआएब कते, जोड़ी मन-तार गतातीमे
एकहकटा मिथिला जीबैए, एकहक मैथिल छातीमे


text:
मिथिला के सब गाम अछि सुन्दर
बचाउ एहि ठामक सब धरोहर
एहि नाराक संग ‘दहेज मुक्त मिथिला’ केर परिकल्पना २०११ ई. मे कयल गेल। सिर्फ दहेज-दहेज करब त मिथिलाक चतुर-चालाक जनता अभियान केँ हवा मे उड़ा देत, लेकिन समाज, शिक्षा, संस्कार, भाषा, संस्कृति, साहित्य संग अपन इतिहास आ ऐतिहासिक धरोहर केर रक्षा हेतु आगू आबि समाज केँ ‘दहेज मुक्त’ बनेबाक बात कहब तखनहि कतहु सुनबाई सम्भव भऽ सकत।
बिल्कुल यैह साहित्य पर कार्यारम्भ भेल छल। सौराठ सभागाछी केर गरिमा केँ आत्मसात करैत एहि विन्दु सँ आरम्भ कयल गेल ‘दहेज मुक्त मिथिला’क जमीनी अभियान। ई बात अलग भेलैक जे कनिकबे दिन मे ततबे पेपरबाजी (समाचारपत्र मे समाचार) भेलैक आ सोशल मीडिया पर एहेन हड़कम्प मचल जे मिथिलाक सियार सब सेहो हुआँ-हुआँ करैत जागि गेल आ लागल खेहारय। जमीनी अभियान मे सक्रिय अभियानी लोकनि सेहो छिटैक गेलाह। छोड़ू ई नकारात्मक बात! सकारात्मक पक्ष मे लाखों युवा जे आजुक एन्ड्राइड मोबाइल आ इन्टरनेट के जादू सँ सजल समाज अछि ताहि मे अभियान एहेन गतिशीलता प्राप्त कयलक जे स्मारिका विमोचन सँ लैत बेर-बेर मैराथन दौड़, अन्तर्राष्ट्रीय कवि सम्मेलन, सामाजिक अभियन्ता सम्मेलन, मैथिली महायात्रा, मिथिला ग्रामीण जागरण यात्रा आदिक सिलसिला चलिते आबि रहल अछि।
धरोहरक संरक्षण के करत?
धरोहरक संरक्षण गाम के कमौआ बेटा-बेटी करत, युवातुर करत आ अभिभावक बड़-बुजुर्ग लोकनिक संरक्षण मे सब काज होयत। बिल्कुल यैह प्रारूप पर सुदृढ़ सोचक संग ‘दहेज मुक्त मिथिला’ आगू बढल।
हालहि डाॅ राम विहारी झा एक चर्चा मे परिचय देलनि बाबा मुक्तेश्वरनाथ धाम, देवहार, मधुबनी केर। एकर वेबसाइट के लिंक सेहो साझा कयलनि। आइ एकर विस्तृत अध्ययन कयलहुँ। मिथिला मे पंजी व्यवस्थाक आरम्भस्थल यैह थिक से एहि धाम केर व्यवस्थापक आ पूजारी संग विद्वान् लोकनिक मत अनुसार कहल जाइत अछि। वेबसाइट पर उपलब्ध विस्तृत विवरण केर अध्ययन सँ ‘मिथिलातत्त्वविमर्श’ केँ आधार मानि राजा हरिसिंह देव केर कालखंड सँ एहि स्थल पर विद्वान् लोकनि जुटिकय पंजी व्यवस्था केर आवश्यकता आ रख-रखाव आदिक कार्यारम्भ कयलनि ताहि बातक मोट जानकारी भेटैत अछि। दुःखक बात जे हम सब अपनहि गरिमामयी इतिहास नहि पढि पेलहुँ, परञ्च गोटेक मूल्यवान् विद्वान् लोकनि मिथिलाक इतिहास केँ लिपिबद्ध कय महान कार्य कयलनि से विदित बात छी। राम विहारी जीक साझा कयल वेबसाइट हमरा काफी उत्साह प्रदान कयलक, कारण यैह सपना त ‘दहेज मुक्त मिथिला’ केर स्थापनाकाल मे हमहुँ देखने रही, युवा जनजागरण मे कमौआ बेटा केँ प्रेरित करैत गाम-गाम के धरोहर रक्षार्थ स्वयंसेवाक नारा आ साहित्य पर काज करैत आबि रहल छी। से देवहार ग्रामवासी सच कएने देखेलाह। एहि गामक कण-कण केँ हमर प्रणाम। भगवती सँ प्रार्थना करैत छी जे जल्दी बाबा मुक्तेश्वरनाथ केर दर्शन हमरो नसीब मे दीहथि।
ओहि सपूत सब केँ हमर प्रणाम जे एतेक मेहनति सँ ई वेबसाइट तैयार कयलनि अछि, हिन्दी मे पूरे देशवासीक सुविधा लेल सूचना उपलब्ध करौलनि अछि। अहाँ सब सेहो देखूः
यैह जरूरत छैक। हरेक गाम के धरोहर केँ वर्णन करय लेल एहि तरहक वेबसाइट ओहि गाम-ठाम के समाज स्वयं स्फूरणा सँ पूरा करथि। आरो कतेको वीर सपूत – सजग समाज अपन-अपन गाम-ठाम के धरोहर पर वेबसाइट बनौने हेताह, यदि हमरा सब केँ जानकारी करा देता त बहुत आभार मानबनि। अहाँक नजरि मे जँ आर एहेन लिंक हो त कृपया साझा करू।
एहि तरहें मिथिलाक गरिमा सौंसे पसरत। सीताजीक नैहर घूमय लेल सौंसे देश-विदेश के लोक एनाय शुरू करत। अपन-अपन गाम के धरोहर केँ खूब सजाउ आ खूब प्रचार करू। पर्यटकीय महत्व केँ उजागर करू। पर्यटन उद्योग केँ बढावा दियौक। आब त पिच्ड-सड़क आ संचार (कनेक्टिविटी) सेहो बहुत नीक भऽ गेल अछि। मिथिला पर्यटन सर्किट पर सब मिलिजुलि काज करब त ओ दिन दूर नहि जे एतय लाखों लोक केँ घरहि पर रहैत स्वरोजगार भेटि जायत। आउ, प्रयास केँ बढबैत छी।
बेटा बेटी एक समान
दुनू के होइ एक्कहि सम्मान!!
जय दहेज मुक्त मिथिला!!
जय मिथिला जय जानकी!!


text:
गिरिजा प्रसाद कोइराला
गिरिजा प्रसाद कोइराला नेपालकऽ एक राजनीतिज्ञ छल ओ नेपाली राजनीतिकमे एक जानकार व्यक्ति मानल जाएत छल । गिरिजा प्रसाद कोइराला नेपाली काङ्ग्रेसके पूर्व अध्यक्ष समेत छल । । गिरिजा प्रसाद कोइराला चारि बेर नेपालक प्रधानमन्त्री भेछल । गिरिजा प्रसाद कोइरालाके राजनीतिक यात्रा छह दशक सँ बेसी रहल छल । कोइरालाके जन्म बिहारक सहरसा जिलामे वर्ष १९२५ मे भेछल ।
महन्थ ठाकुर
महन्थ ठाकुर महोत्तरी जिलामे जनमल एक नेपाली राजनीतिज्ञ आ राष्ट्रीय जनता पार्टी नेपालक अध्यक्षसभ मध्ये एक छी । एहि सँ पहिने ओ तराई मधेश लोकतान्त्रिक पार्टीक अध्यक्ष एवं पुर्वमे नेपाली काङ्ग्रेस पार्टीक वरिष्ठ नेता सेहो छल ।.
रवीन्द्र मिश्र
रविन्द्र मिश्र बिबिसी नेपाली सेवा लण्डनक निर्देशक छलाह । ओ एक पत्रकार तथा स्तम्भकार सेहो छी । ओ विभिन्न नेपाली पत्रिकासभमे अपन कलम चलौने अछि जहिमे मुख्यत: नेपाल साप्ताहिक, विभिन्न कालखण्डम छद्दनाम, समसामयिक स्तम्भ संगे भूमध्य रेखा नामक पुस्तक सेहो प्रकाशित करौने छल । ई पुस्तकसँ प्राप्त रोयाल्टी रकम मिश्र चितवन स्थित राउटेसभक सहयोग करवाक हेतु पुस्तक बिमोचन समारोहमे घोषणा केनए छल।
गगन थापा
थापाक जन्म २०३३ सालमे काठमाडौंक प्रसूति गृह मे भेल अछि। उनकर मातापिता महेन्द्र कुमार थापा आ रामेश्वरी थापा छी। उनकर दादा सोलुखुम्बु जिल्लाक खाल्पा गाम्क धनी मुखिया भीमराज थापा छी। ओ कश्यप गोत्री गोदार थापा अछि। गगनक बाल्यकालक किछ समय सिन्धुपाल्चोक जिल्लामे बितल। उनकर पिता महेन्द्र नेपाल विद्युत प्राधिकरणमे इन्जिनियर छल। गगनक एक भैया आ दुई भाइ अछि। भैया पवन छी तँ भाईसभ सुमन आ जीवन। गगन सिर्द्धार्थ वनस्थली हाइस्कूलमे पढलक। ओहि ठाम पढैतधरि उनकर इच्छा डाक्टर-इन्जिनियर बनेके ही छल। २०४६ सालक जनआन्दोलनमे गगन सक्रिय भेल। तखन ओ कक्षा ९ मे पढैत छल। परन्तु, राजनीतिमे लागेके सोचाइ नै छल। दोसर सविधानस ...
शेख अबुलकलाम आजाद
शेख अबुलकलाम आजाद नेपाली राजनीतिज्ञ, समाज सेवी, रौतहट प्रदेश सभा निर्वाचन क्षेत्र ४ कऽ सदस्य तथा पूर्व गाविस अध्यक्ष छथि।
कीर्तीनिधि विष्ट
कीर्तिनिधि बिष्ट पञ्चायती व्यवस्थाक प्रधानमन्त्री छल । राजा ज्ञानेन्द्र २०६१ माघ १९ मे शासन सत्ता लेलावाद ओ पुनः मन्त्रीपरिषदक उपाध्यक्ष बनालक।
चित्रबहादुर केसी
चित्रबहादुर केसी नेपालक राजनीतिज्ञ छथि। हुनका लम्बा समयधरि नेपालक कम्युनिष्ट आन्दोलनमे संलग्न रहल अछि। राष्ट्रिय जनमोर्चाक अध्यक्ष केसी नेपालक संघीयताक विरोधी राजनीतिज्ञ छथि।
देव शमशेर जङ्गबहादुर राणा
देव शमशेर जङ्गबहादुर राणा राणा शासनक चारिम श्री ३ महाराज तथा नेपालक १२अम प्रधानमन्त्री छी । ई अपन भैया वीर शमशेरक निधन बाद श्री ३ क पदमे विराजमान भेछल । सोझ आ किछ हद धरि सुधारक देखल गेला बाद हिनकर क्रियाकलाप नै निक लागला कारण अपने भाई चन्द्र शमशेर हिनका पदच्यूत करि धनकुटा भगौने छल । बादमे हिनकर इक्षा अनुसार हिनका इलाम पठाओल गेछल । घोडा चढबै कहि ई इलाम सँ गोर्खे बजारक रस्ता होएत ई दार्जिलिङ पहुँच ब्रिटिश सरकारक शरणमे गेछल ।
नगेन्द्रप्रसाद रिजाल
नगेन्द्रप्रसाद रिजाल दुई बेर नेपालक प्रधानमन्त्री बनल छल। हुनकर पहिल प्रधानमन्त्री कार्यकाल सन् १९७३ जुलाई १६ सँ सन् १९७५ दिसम्बर १ धरि आ दोसर प्रधानमन्त्री कार्यकाल सन् १९८६ मार्च २१ सँ सन् १९८६ जुन १८ धरि रहल छल। रिजाल नेपाली काङ्ग्रेस परित्याग करि राजाद्वारा स्थापना कएल गेल पञ्चायती व्यवस्थाक सराहना आ समर्थन करि अर्थ तथा योजना सहायक मन्त्री, उद्योग तथा वाणिज्य मन्त्री, राष्ट्रिय पञ्चायत सदस्य, राष्ट्रिय पञ्चाय अध्यक्ष भऽ काज केनए छल।
नारायणमान बिजुक्छे
नारायणमान बिजुक्छे नेपाल मजदुर किसान पार्टीक अध्यक्ष छथि। रोहित उपनामसँ सेहो चिनैत ओ भक्तपुर क्षेत्र नं १ क प्रत्यक्ष निर्वाचित सांसद छथि। ओ हरिबहादुर श्रेष्ठ उपनाममे लेखसभ लेखैत अछी ।
पुष्कर शाह
पुष्कर शाह नेपालक पूर्व प्रधानमन्त्री छल । पौडेल सन् १८३८ सँ सन् १८३९ धरि करिब १ वर्ष प्रधानमन्त्री पद भार सम्भालने छल । ओ मुख्तियार बनै सँ पहिने सन् १८३१ सँग सन् १८३८ धरि डोटीक गभर्नर छल । ओ चिनक लेल नेपालक विशेष राजदुत भ काज केनए छल ।
पुष्पकमल दाहाल
पुष्पकमल दाहाल ; जन्म: ११ दिसम्बर १९५४, प्रचण्ड)क रूपमे सामान्यतया जानल जाएत अछि । नेपालक कम्युनिष्ट राजनीतिज्ञ तथा एकिकृत नेपाल कम्युनिष्ट पार्टी क अध्यक्ष छी । कमसकम १३ वर्ष भूमिगत जीवन बिताबएक बाद वो विसं २०६२-६३ क जनआन्दोलन बाद खुला राजनीतिमे प्रवेश केनए छल । सन् २००८ मे वो नेपालक प्रधानमन्त्री बनल छल ।
बमबहादुर राणा
बमबहादुर राणा नेपालक पूर्व प्रधानमन्त्री तथा जंगबहादुर राणाक भाई छल । ई जंगबहादुर बेलायत गेल समयमे नेपालक प्रधानमन्त्री बनि सन् १९०६ सँ सन् १९०७ धरि करिब १ वर्ष प्रधानमन्त्री पद भार सम्भालने छल ।
बिजयकुमार गच्छदार
बिजयकुमार गच्छदार एक नेपाली राजनीतिज्ञ आ मधेसी जनअधिकार फोरम के अध्यक्ष छी। ओ प्रधानमन्त्री केपी ओलीक सरकार के अन्तर्गत नेपाल के उप प्रधानमन्त्री छल। अप्रैल २००८ मे, ओ २३,७६९ भोटक साथ संविधानसभा चुनाव २०१३ जीतने छल।
मनमोहन अधिकारी
मनमोहन अधिकारी नेपालक पूर्व प्रधानमन्त्री¸ प्रजातान्त्रिक योद्धा तथा राजनीतिज्ञ छल । ओ विश्वकै इतिहासमे पहिल निर्वाचित कम्युनिष्ट प्रधानमन्त्री छल । ओ नेपाल कम्युनिष्ट पार्टीक संस्थापक सदस्य छल । वि.सं.२०४६ कऽ जनआन्दोलन ताका नेकपा मार्क्सवादीकऽ अध्यक्ष रहल अधिकारी २०४७ मे नेकपा माले सित पार्टी एकीकरण भेलावाद नेकपा एमालेक समेत संस्थापक अध्यक्ष बन्न पुगल ।
माधवकुमार नेपाल
माधवकुमार नेपाल, नेपालक एक राजनीतिज्ञ आ नेपालक पूर्वप्रधानमन्त्री छी। एहिसँ पहिने पन्ध्र वर्ष धरि ओ नेकपा क निवर्तमान महासचिव छल।
रङ्गनाथ पौडेल
रङ्गनाथ पौडेल वा रङ्गगनाथ पण्डित नेपालक पूर्व प्रधानमन्त्री छल । पौडेल विक्रम सम्बत् १९९४ सँ १९९५ धरि करिब १ वर्ष प्रधानमन्त्री पद भार सम्भालने छल । पौडेल एक पैग तान्त्रिक छल । रङ्गनाथ पण्डित विसं १८९४ श्रावणमे मुख्तियार भिमसेन थापाके पदच्युत कएल गेला बाद मुलुकक मुख्तियारी पाबनिहार व्यक्ति छी । मुदा हुनकर अधिकार क्षेत्र मुलुकी बन्दोवस्त आ परराष्ट्र विभागमे मात्र सिमित छल । पौडेल विसं १९९५ भादोमे राजीनामा देलाबाद चौतारीया पुष्कर शाहके मुख्तियारी देल गेछल ।
वीर शमशेर जङ्गबहादुर राणा
वीर शमशेर जङ्गबहादुर राणा नेपालक राणा शासनक सातम तथा नेपालक ११अम प्रधानमन्त्री छल । ई अपन बड्का बाबु श्री ३ रणोद्धिपको षड्यन्त्रपूर्वक हत्या करि श्री ३ क पदमे विराजमान भेछल ।
शेरधन राई
शेरधन राई नेपालक राजनीतिज्ञ आ वर्तमानमे प्रदेश नं १ कऽ मुख्यमन्त्री छी । भोजपुर क्षेत्र नं १ ख सँ प्रदेश सभामे निर्वाचित भऽ २०७४ माघ २ गते नेपालक प्रदेश नं. १ कऽ मुख्यमन्त्रीकें रुपमे निर्वाचित भेछल ।


text:
नवका- पुरनका लेख सर्च करु...
टिकट लेल जूतम-पैजार
बिहार मे जेना-जेना पार्टी सभ के लिस्ट बहरा रलह अछि. टिकट चाहय वाला नेता सभ के असंतोष बढ़ल जा रहल अछि. टिकट लेल ओ अपना भरि जतेक जुगत भ सकैत अछि करय छथिन्ह. मुदा लिस्ट मे नाम नहि देखि नेता जी आओर नेताजीक कार्यकर्ता अपन धैर्य खो रहल छथिन्ह.
राज्यक सभ प्रमुख पार्टी मे टिकट के लेल बगावत जकां हाल अछि. टिकट नहि मिलला पर नेताजी सभ अपन दल-बल के संग पाला बदलि रहल छथिन्ह. पांच साल सं जकरा लेल इंतजार करय छलाह अगर सेहे नहि मिलल त आखिर दोसर कोनो रास्ता सेहो नहि रहि जाएत अछि न.
बिहार मे एहन कोनो दल नहि अछि जेहि मे टिकट के लेल मारि-पीट... तोड़-फोड़ नहि भेल होए. सत्ताधारी पार्टी जेडीयू होए आ सहयोगी बीजेपी... आ फेर विपक्षी आरजेडी... एलजेपी आओर कांग्रेस. टिकट के लsक सभ ठाम धमगज्जर भ रहल अछि.
कोनो ठाम पार्टी ऑफिस मे तोड़-फोड़ त कोनो ठाम आगि तक लगा देल जा रहल अछि. कोनो ठाम टिकट के लेल नंग-धड़ंग प्रदर्शन भ रहल अछि त कोनो ठाम पार्टी के वरिष्ठ नेताजी के मुंहें पर गरिआएल जा रहल छनि.
कोनो ठाम दोसर पार्टी सं आबय वाला के टिकट मिलला पर विरोध भ रहल अछि त कोनो ठाम बाहुबली आ फेर परिवार के लोक के... रिश्तेदार के टिकट देबय के खिलाफ नारेबाजी...धरना प्रदर्शन भ रहल अछि.
बिहार मे एहि बेर जेहि हिसाब सं पाला बदलनाए आ फेर टिकट नहि मिलला पर हो- हंगामा भ रहल अछि...ओ नेताजी सभ के लेल आंखि खोलय लेल काफी अछि. मुदा लगैत नहि अछि जे ओ कोनो सबक लेताह. हुनका त बस अपन फिक्र रहय छनि.
एहि बेर हंगामा.. हो-हल्ला... तोड़-फोड़ के असल कारण बस अपन के फिक्र अछि. नेता जी सभ जमीनी नेता के बिसरि अपन-अपन लोक के टिकट देबय पर जोर देलखिन्ह. पति... पत्नी... बेटा... बेटी... साला... ससुर.. दामाद जे रिश्तेदार... सगा-संबंधी दिखा जाए छनि टिकट दए द रहल छथिन्ह.
एहन मे सालों-साल सं पार्टी के बेस मजबूत करय वाला लोक सभ साइड भ गेल छथिन्ह. ओ एकदम सं हाशिआ पर आबि गेल छथिन्ह. हुनका पूछए वाला कोनो लोक नहि. ई नहि देखल जा रहल अछि जे इलाका मे लोक पर किनकर नीक प्रभाव... पकड़ छनि.
जेडीयू-बीजेपी त करीब-करीब सभटा मौजूदा एमएलए के टिकट द देलक अछि. जखन कि एहि मे सं काफी संख्या निकम्मा विधायक के छनि जे अपन इलाका के लोक के लेल किछ नहि करलखिन्ह. लोक हुनका पसंद नहि करय छथिन्ह.
पटना मे पार्टी मुख्यालय पर अहां देखिऔ त टिकट लेबय वाला नेता के हैसियत हुनकर बटुआ सं देखल जा रहल अछि नहि कि इलाका मे हुनकर जनाधार सं. दिल्ली-पटना मे रहय वाला नेता सभ के लगय छनि जे बेसि खर्च करत ओकर जीतय के संभावना ओतेक बेसि.
चुनाव सं पहिने लोकों सभ कई बेर उम्मीदवार के चमक-दमक सं प्रभावित भ जाए छथिन्ह. जिनकर जतेक पैघ घोड़ा-गाड़ी देखय छथिन्ह. जतेक खर्च करैत देखय छथिन्ह हुनका पाछा ओतेक दौड़य छथिन्ह. ओतेक जोर-जोर सं नारा लगाबय छथिन्ह.
चुनाव आब लोक के सेवा-भाव सं नहि लड़ल जा रहल अछि. आब चुनाव सेहो मार्केट मे एकटा निवेश जकां भ गेल अछि. जतेक पाए लगाएब ओतेक कमाएब. मुदा हुनका ई पता नहि छनि जे वोटर हुनका एहन झटका दय छथिन्ह जे ओ तुरंत जमीन पर आबि जाए छथिन्ह.
पार्टी जे करय अहां सभ अपन मताधिकार के इस्तेमाल करनाए नहि बिसरब. अगर लगैत अछि जे ई नीक उम्मीदवार नहि अछि. ई नेता चुनाव जीतला के बाद इलाका लेल नीक काज नहि करत. बस चुपचाप अपन वोट सं हुनका अपन फैसला सुना दिअ.
सदस्यता लें टिप्पणियाँ भेजें (Atom)


text:
सरकार त 23 कए बनत, मुदा पहिल, दोसर आ तेसर चरण मे 14टा लोकसभा क्षेत्रक मतदाता अपन मत द एक प्रकार स सरकार बना देतथि। एकरा एक प्रकार स सरकार क गर्भ धारण कही सकैत छी। मतदानक बाद आब इ बहुत हद तक साफ सेहो देखा रहल अछि जे लोकसभा क तसवीर मे केहन अंतर हुए जा रहल अछि। पहिल आ दोसर चरण शांति स गुजरल। ओना एहि चुनाव मे सेहो दलान परका गप आ अंगनाक चर्चा मे भारी अंतर देखल जा रहल अछि। दलान परका चुनावी मुद्दा मे जाति प्रबल अछि, मुदा अंगना मे जाति कमजोर देखल । गाछी मे खेलाइत नव मतदाता लेल विकास सबस पैघ चुनावी मुद्दा अछि। राजगक स्थिति सबस नीक देखा रहल अछि, मुदा जदयू कए उम्मीद स बेसी सीट भेटबाक उम्मीद कम अछि। ओना अपन लालटेन बचेबा मे लालू कारगर देखा रहल छथि। कुल मिला कए राजग एखन धरि भेल मतदान में 7टा सीट लेबा मे सफल देखा रहल अछि, जखन कि महागठबंधनक झोली मे 7टा सीट आबि सकैत अछि। ओना इ नहि त ओपिनियन पोलक आंकडा छी आ ने एक्जिट पोलक सर्वे, इ केवल एकटा चर्चाक बाद तय कैल गिनती छी, जे आगू बदलि सकैत अछि। चुनाव के बाद आब लोक सभ कए नजर वोटक गिनती पर लागल छनि। गिनती 23 मई कए अछि। 23 तारीख कए दुपहरियाक बाद तक तस्वीर काफी किछु साफ भ जाएत। पैघ कवरेजक मुकाबला करबा लेल हम तैयार नहि छी, मुदा इसमाद अपन सामर्थ स अहां तक समाद पहुंचेबा मे लगल अछि। पिछला चुनाव जकां जहाआंरा, हेमा, नीता, साधाना संग सुनील, प्रीतिलता मल्लिक, आओर कुमुद . परिणाम त 23 कए आउत मुदा 9टा क्षेत्रक मतदाता आइ कहि देलथि जे ‘हम सब बना देलहुं सरकार’।
पटना । लोकसभा चुनाव क तेसर चरण मे पांच सीट पर शांतिपूर्ण मतदान भेल। मधेपुरा, सुपौल, अररिया, खगड़िया आ झंझारपुर मे कुल 82 उम्मीदवार क भविष्य क फैसला इवीएम मे दर्ज भ गेल। किछु जगह पर इवीएम गडबडी क सूचना क अतिरिक्त कोनो प्रकार क गडबडी क सूचना नहि अछि। भोर सात बजे स लोक कतार मे देखल गेल।
निर्वाचन विभाग स भेटल आंकड़ क मुताबिक बिहार क पांच सीट पर लगभग 59.96 प्रतिशत मतदाता अपन मताधिकार क प्रयोग केलथि। निर्वाचन विभाग स झंझारपुर मे 56.96 प्रतिशत, सुपौल मे 60.80 प्रतिशत, अररिया मे 62.34 प्रतिशत, मधेपुरा मे 59.12 प्रतिशत आ खगड़िया मे 58.83 प्रतिशत मतदान भेल।
महिला मे वोट देबा लेल खासा उत्साह देखल गेल। परबता विधानसभा क बूथ नंबर 133 पर 108 सालक महिला वोट देलथि।
उल्लेखनीय अछि जे एहि चरण मे एनडीए दिस स जेडीयू तीन, बीजेपी आ एलजेपी एक-एक प्रत्याशी मैदान मे उतारने अछि, जखनकि विपक्षी गठबंधन मे आरजेडी तीन आ कांग्रेस संग वीआईपी एक-एक सीट क दावेदार अछि।
मधेपुरा स 13 उम्मीदवार मैदान मे छथि, मुदा मुकाबला तीन प्रमुख उम्मीदवार क बीच अछि। आरजेडी क शरद यादव, जेडीयू क दिनेश चंद्र यादव आ वर्तमान सांसद राजेश रंजन उर्फ पप्पू यादव में शरद क जीतक संभावना कम बुझा रहल अछि। मधेपुरा मे पप्पू यादव चाहे जीतथि बा नहि मुदा सुपौल मे रंजीता क स्थिति नीक अछि। सुपौल लोकसभा सीट स कुल 20 उम्मीदवार मैदान मे छथि, मुदा असली मुकाबला कांग्रेस क सांसद रंजीत रंजन आ जेडीयू क दिलेश्वर कामत क बीच अछि।
झंझारपुर मे सेहो त्रिकोणीय मुकाबला अछि। झंझारपुर लोकसभा सीट पर जेडीयू क रामप्रीत मंडल आ आरजेडी क गुलाब यादव क बीच मुकाबला अछि, मुदा देवेंद्र प्रसाद यादव क मैदान में आबि गेला स जदयू क इ सीट पक्का बुझा रहल अछि। अररिया मे कहबा लेल 12 प्रत्याशी मैदान मे छथि, मुदा बीजेपी क प्रदीप कुमार सिंह आ महागठबंधन दिस स वर्तमान सांसद सरफराज आलम क बीच मुकाबला रहल। इ सीट गठबंधन बचा सकैत अछि। खगड़िया क चुनावी समर मे सन ऑफ मल्लाह क नाम स मशहरू मुकेश सहनी मैदान मे छथि। ओ महागठबंधन दिस स विकासशील इंसान पार्टी क उम्मीदवार छथि। हिनकर सामने एलजेपी क महबूब अली कैसर मैदान मे छथि। अगर मुनिया फैक्टर काज केलक त इ सीट गठबंधनक खाता मे आबि सकैत अछि।
दोसर चरण
पटना । पांच लोकसभा सीट लेल भेल दोसर चरण क मतदान शांतिपूर्ण संपन्न भेल। एहि दौरान करीब 62.52 प्रतिशत मतदाता मतदान केलथि। भोर 7 बजे स लकए सांझ 6 बजे तक वोटिंग भेल। एहि मे किशनगंज मे 63.04 प्रतिशत, कटिहार मे 61.10 प्रतिशत, बांका मे 57.46 प्रतिशत, भागलपुर मे 55.14 प्रतिशत आ पूर्णिया मे 62.5 प्रतिशत मतदाता मतदान कलथि। 2014 क चुनाव मे मोदी लहर क बावजूउ एहि पांच सीट मे स कोनो सीट पर भाजपा नहि जीतल छल। जदयू मात्र एकटा सीट जीतल छल। एहि बेर सेहो एहि पांच ठाम राजग क खाता खोलबाक जिम्मा जदयू पर अछि। भाजपा कतहु स मैदान मे नहि अछि। एहन मे नीतीश कुमार क प्रतिष्ठा दांव पर लागल अछि।
एहि सीट सब पर मुस्लिम क तादाद बेसी अछि। कांग्रेस-राजद क दबदबा है। 2014 क चुनाव नतीजा पर गौर करि त पांच सीट मे स महज एक सीट (पूर्णिया) पर जदयू जीतल छल। बाकी महागठबंधन क खाता क सीट अछि।
किशनगंज मे तिकोना मुकाबला अछि। संभव अछि 2014 दोहरा जाये। ओना औवेशी क पार्टी किछु ठाम नीक वोट कअलक अछि जाहि स जदयू क जीतबाक संभावना सेहो अछि। मुस्लिम बहुल एहि सीट पर मुस्लिम क संख्या 70 प्रतिशत अछि। 14 प्रत्याशी मैदान मे छथि। कांग्रेस स डॉ. मोहम्मद जावेद, जेडीयू स सईद महमूद अशरफ आ असदुद्दीन ओवैसी क पार्टी ऑल इंडिया मजलिस- ए- इत्तेहादुल मुसलमीन अख्तरुल इमान। ओना इ सीट कांग्रेस लेल सुभितगर लागि रहल अछि।
कटिहार क सियासत मे तीन दशक स तारिक अनवर क उपस्थिति अनवरत अछि। हालांकि एहि ठाम 9 प्रत्याशी मैदान मे छथि, मुदा एहि बेर महागठबंधन दिस स कांग्रेस क तारिक अनवर त एनडीए दिस स जदयू क दुलाल चंद्र गोस्वामी क बीच मुख्स मुकाबला अछि। एनसीपी स कांग्रेस मे आयल तारिक अनवर कए मुस्लिम, यादव आ दलित क वोट भेटल अछि। जखनकि जदयू सवर्ण आ ओबीसी क वोट लेबा मे सफल रहलाह। एक दू टा विधानसभा मे तारिक क निर्णायक बढत हुनका लोकसभा मे जीत दिया सकैत अछि।
बांका लोकसभा सीट पर कुल 20 उम्मीदवार मैदान मे छथि। जदयू स गिरिधारी यादव मैदान मे छथि, राजद क जय प्रकाश नारायण यादव मुख्य मुकाबला मे त भाजपा स बागवत क निर्दलीय उम्मीदवार क तौर पर पुतुल कुमारी सबटा समीकरण बिगाडि देलथि। हुनकर निर्दलीय उतरबा स जदयू लेल इ सीट मुश्किल अछि। पूर्व विदेश राज्य मंत्री दिग्विजय सिंह क कनिया पुतुल कुमारी 2014 क लोकसभा चुनाव मे राजद क जय प्रकाश नारायण यादव स महज 10 हजार वोट स हार छलीह। एहि बेर सेहो ओ मुकाबला मे छथि।
पूर्णिया लोकसभा सीट स भाजपा छोड़ कांग्रेस मे शामिल भेनिहार पूर्व सांसद उदय सिंह उर्फ पप्पू सिंह कए कांग्रेस टिकट देने अछि। जदयू मौजूदा सांसद संतोष कुमार कुशवाहा कए दोबारा चुनावी जंग मे उतारने अछि।
पिछला चुनाव मे हिनके बीच मुकाबला छल। तखन कांग्रेस क अमरनाथ तिवारी क चलते उदय सिंह कए कुशवाहा हरा देने छलाह। हालांकि एहि बेर सियासी समीकरण बदलल अछि। कांग्रेस स उदय सिंह यादव, मुस्लिम आ राजपूत मत क संगहि आन तबका मत सेहो खींच ललथि अछि। जखनकि संतोष कुशवाहा कए ओबीसी, दलित आ सवर्ण वोटर भेटल, मुदा भाजपा समर्थित पैघ तबका पप्पू सिंह स जुडल रहल। एहन मे संतोष लेल संतोषक गप इ जे नीतीश अपने कमान एहि ठाम सम्हारे छलाह। भागलपुर लोकसभा सीट मोदी लहर मे सेहो भाजपा जीत नहि सकल छल। एहि बेर सीट शेयरिंग मे जदयू क खाजा मे चल गेल। भागलपुर लोकसभा सीट स राजद मौजूदा सांसद शैलेश कुमार उर्फ बूलो मंडल आ जदयू अजय कुमार मंडल सहित 9 प्रत्याशी मैदान मे छथि।
2014 क लोकसभा चुनाव मे भाजपा क शाहनवाज हुसैन कए राजद क शैलेश कुमार मंडल 9,485 मत स जीत हासिल केने छलाह। हालांकि एहि बेर सियासी जंग मंडल बनाम मंडल क बीच अछि। बूलो मंडल कए जतए मुस्लिम, यादव आ मंडल (गंगौता) मत भेटल, ओतहि भाजपा समर्थित तबकाक उदासीनता अजय मंडल लेल चिंताक विषय अछि। ओना हुनका ओबीसी, महादलित आ सवर्ण वोट स जीतक उम्मीद रखबाक चाही।
पहिल चरण
लोकसभा चुनाव लेल पहिल चरण क मतदान शांति स पूरा भेल। गया मे 13, नवादा मे 13 और जमुई और औरंगाबाद में 9-9 यानि कुल 44 उम्मीदवार किस्मत इवीएम मे बंद भ गेल। ताहि मे बिहार के पूर्व सीएम जीतनराम मांझी, रामविलास पासवान क बेटा सांसद चिराग पासवान आ भाजपा सांसद सुशील कुमार सिंह उम्मीदवार छथि। चारि लोकसभा सीट पर पहिल चरण क 70.37 लाख मतदाता लेल 7486 बूथ बनल छल।
चुनाव आयोग स भेटल जानकारी क अनुसार बिहार मे कुल 53.10 फीसदी मतदान हेबाक सूचना अछि। जमुई मे 54 फीसदी मतदान भेल। औरंगाबाद मे 49.5 फीसदी, नवादा मे 52 फीसदी, गया मे 56.60 फीसदी मतदान भेल।
गया, औरंगाबाद आ जमुई के 15 नक्सल प्रभावित विधानसभा क्षेत्र मे सांझ 4 बजे मतदान समाप्त भेल।
इन चारि सीट पर 44 उम्मीदवार मैदान मे छथि। मुख्य मुकाबला एनडीए आ महागठबंधन क बीच अछि। एनडीए मे भाजपा, जदयू आ लोजपा अछि, ओतहि महागठबंधन मे राजद, कांग्रेस, हिंदुस्तानी अवाम मोर्चा, वीआईपी आ रालोसपा शामिल अछि।
पहिल चरण मे चारि सीट पर भेल मतदान मे सबस बेसी फायदा राजग कए भेट सकैत अछि। गया सुरक्षित सीट पर पूर्व मुख्यमंत्री जीतनराम मांझी मुश्किल मे छथि। दरअसल एहि ठाम गठबंधन क कोनो फायदा जीतनराम मांझी कए नहि भेटल। कांग्रेस अध्यक्ष राहुल गांधी जरुर एलाह, मुदा मंच पर नहि त तेजस्वी पहुंचलाह आ नहि त उपेंद्र कुशवहा। गया में कुशवाहा क वोट काफी अछि आ उपेंद्र कुशवाहा गया मे जीतनराम मांझी क कोनो मदद नहि केलथि। कुशवाहा वोट जदयू लग बनल रहल। अपन सहयोगीक उपेक्षा आ नीतीश् सन विरोधीक प्रतिष्ठा क कारण जीतनराम मांझी स्थिति गया मे बहुत नीक नहि कहल जा सकैत अछि। ओना हम पार्टी क दोसर उम्मीदवार औरंगाबाद स उपेंद्र प्रसाद क जीत आसान बुझा रहल अछि। उपेंद्र प्रसाद एक दिन कुशवाहा वोट कए अपना दिस अनलाह त दोसर दिस कांग्रेस नेता निखिल कुमार क उपेक्षा स सेहो उपेंद्र प्रसाद कए फायदा भेल अछि। ओना औरंगाबाद सीट स एखन धरि एकहि समाजक लोक कए जीतबाक इतिहास कए मुद्दा बना उपेंद्र प्रसाद अपन राह आसान क लेलथि अछि। भ सकैत अछि आजदीक बाद नहि बेर औरंगाबाद सीट स दोसर समाजक उम्मीदवार जीत दर्ज करथि। जमुई सीट पर चिराग क बाट बहुत कठिन नहि रहल। रालोसपा क उम्मीदवार भूदेव चौधरी मेहनत जरुर केलथि, मुदा पार्टी स हुनका आर्थिक सहयोग नहि भेटल। नामांकन दिन दाना-पानी तक ठीक स ओ कार्यकर्ता कए नहि द सकलाह, ताहि स अंदाजा लागि गेल छल जे इ हवा चिराग कए बुझा नहि सकत। एहन मे भूदेव चौधरी सब तरह स कमजोर देखल गेलाह। नवादा मे सूरजभाव सिंह आ राजबल्लव यादव में मुकाबला बराबरीक अछि। दूनू पक्ष जाति आ दबंगता स चुनाव परिणाम कए अपन पक्ष मे करैत देखा रहल छथि। ओना सूरजभान जेकरा अपन कंपनी मे रोजगार देने छथि ओ मतदान में जाति स बाहर आबि कए हुनकर मदद केलथि अछि। ओना महिला वोट एहि ठाम निर्णायक भ सकैत अछि। ओना इ सीट लोजपा अपन खाता मे ल सकैत अछि। कुल मिलाकर इ चरण राज्यक दूटा दलित नेता क प्रतिष्ठाक चुनाव छल जहि मे पासवान जमुई संग नवादा मे सेहो जीत दोहरा सकैत छथि जखन कि हम सुप्रीमो कए औरंगाबाद सीट त भेट सकैत छैन मुदा अपन गया सीट जीतबा लेले 23 मई तक इंजतार मजबूरी अछि। ओना जीतनराम मांझी मतदान मे साजिश क गप कहि कए इ समाद द देलथि अछि जे हुनका हारिक भान भ चुकल छनि। राजद लेल नवादा त भाजपा लेल औरंगाबाद आ रालोसपा लेल जमुई सीट जीतब मुश्किल बुझा रहल अछि। ओना जदयू गया स आ हम औरंगाबाद स जीत दर्ज क अपन प्रतिष्ठा बचा सकैत अछि। कुल मिला कए इ चरण पासवान आ लोजपा लेल नीक समाद द रहल अछि।
1. गया- रिजर्व
2014 क आंकड़ा
विजेता- हरि मांझी (BJP)
उपविजेता- रामजी मांझी (RJD)
जीत क अंतर- 1,15,504
2014 में कुल उम्मीदवार- 13
2014 में वोटिंग – 53.92
2014 में हरि मांझी क चुनावी खर्च- 37,65,110 रुपये
2014 में NOTA- 19,016
2019 आंकड़े
पुरुष मतदाता- 08,78,500
महिला मतदाता- 08,19,661
थर्ड जेंडर- 59
18-19 वर्ष क मतदाता-
कुल मतदाता- 16,98,102
कुल उम्मीदवार- 13
कोई निर्दलीय उम्मीदवार नहीं
टक्कर
विजय कुमार मांझी (JDU/NDA)
जीतन राम मांझी (HAM/महागठबंधन)
उम्मीदवार क परिचय जानिए
विजय कुमार मांझी-JDU/पुरुष
उम्र- 49
शिक्षा- इंटर
संपत्ति- 59,71,540
आपराधिक मामले-0
जीतन राम मांझी-HAM/पुरुष
उम्र-73
शिक्षा- ग्रेजुएट (1967)
संपत्ति- 23,60,142
आपराधिक मामले-0
2. औरंगाबाद
2014 के आंकड़े
विजेता- सुशील कुमार सिंह (BJP)
उपविजेता- निखिल कुमार सिंह (कांग्रेस)
जीत क अंतर- 66,347
कुल उम्मीदवार- 13
वोटिंग – 51.19 फीसद
सुशील कुमार सिंह क चुनावी खर्च- 56,27,408 रुपये
NOTA- 17,454
2019 आंकड़े
पुरुष मतदाता-09,15,930
महिला मतदाता-08,21,793
थर्ड जेंडर- 98
18-19 वर्ष क मतदाता- 19,788
कुल मतदाता- 17,37,821
मतदान केन्द्र-1965
कुल उम्मीदवार- 09
टक्कर
सुशील कुमार सिंह (BJP/NDA)
उपेन्द्र प्रसाद- (HAM/महागठबंधन)
उम्मीदवार क परिचय
सुशील कुमार सिंह- BJP/पुरुष
उम्र- 53 वर्ष
शिक्षा- पोस्ट ग्रेजुएट
पेशा- कृषि
संपत्ति-12,78,45,854
आपराधिक मामले-05
उपेन्द्र प्रसाद-HAM/पुरुष
उम्र- 55
शिक्षा- पोस्ट ग्रेजुएट, Ph.D
पेशा- राजनीति
संपत्ति- ….
आपराधिक मामले- 0
3. नवादा
2014 क आंकड़े
विजेता- गिरिराज सिंह (BJP)
उपविजेता- राजबल्लभ प्रसाद (RJD)
जीत क अंतर- 1,40,157
कुल उम्मीदवार- 17
वोटिंग – 52.18 फीसद
गिरिराज सिंह क चुनावी खर्च- 50,08,751 रुपये
NOTA- 7,489
2019 क आंकड़े
पुरुष मतदाता- 09,83,065
महिला मतदाता- 09,80,871,
थर्ड जेंडर- 81
18-19 वर्ष क मतदाता-13,140
कुल मतदाता-18,92,017
मतदान केन्द्र-1899
कुल उम्मीदवार-13
टक्कर
चंदन सिंह (LJP/NDA)
विभा देवी (RJD/महागठबंधन)
उम्मीदवार क परिचय
चंदन कुमार- LJP/पुरुष
उम्र- 36
शिक्षा- B.Sc
पेशा- व्यवसाय
संपत्ति-1,10,67,027
आपराधिक मामले- 02
विभा देवी-RJD/महिला
उम्र- 53 साल
शिक्षा- साक्षर
पेशा- कृषि, व्यवसाय
संपत्ति-4,80,00,000
मुकदमा- कोई नहीं
4. जमुई- रिजर्व
2014 क आंकड़े
विजेता- चिराग पासवान (LJP)
उपविजेता- सुधांशु शेखर भास्कर (RJD)
जीत क अंतर- 85,947
कुल उम्मीदवार- 11
वोटिंग – 50.01 फीसद
चिराग पासवान का चुनावी खर्च- 26,01,091 रुपये
NOTA-19,517
2019 आंकड़े
पुरुष मतदाता- 09,05,582
महिला मतदाता-08,03,740
18-19 वर्ष क मतदाता-11,728
थर्ड जेंडर- 34
कुल मतदाता- 17,09,356
मतदान केन्द्र- 1850
कुल उम्मीदवार-09
टक्कर
चिराग पासवान (LJP/NDA)
भूदेव चौधरी (RLSP/महागठबंधन)
उम्मीदवार क परिचय
चिराग पासवान-LJP/पुरुष
उम्र-37
शिक्षा-12वीं पास
पेशा- राजनीति
संपत्ति- 1,04,14,470
आपराधिक मामले- 0
भूदेव चौधरी-RLSP/पुरुष
उम्र- 59
शिक्षा- B.A. (LLB)
पेशा- राजनीति
संपत्ति-40,79,000
आपराधिक मामले-0
—
हमर सबहक काज, इ रिपोर्ट अपने लोकनि कए केहन लागल जरुर बताउ । मैथिली पत्रकारिता कए सरकार आ कॉरपोरेट दबाव स मुक्त रखबा लेल आर्थिक मदद करि। इसमाद एक गैर-लाभकारी संगठन अछि।
—
ACCOUNT NAME – ESAMAAD
Bank Account No. –
38352180252
IFSC Code – SBIN0003008
SBI, Sonbarsa


text:
कलकत्ता: सुप्रसिद्ध लेखक हरिमोहन झा केर स्मृति मे मिथिला विकास परिषद रविदिन साँझ जनसंसार सभागार मे काव्य संध्याक आयोजन कएलक. कार्यक्रम मे 10 गोट कवियत्री स्वरचित कविता पाठ केलनि. मात्र महिला रचनाकार लोकनि कविता पढ़लनि. काव्य संध्याक आयोजन सँ पहिने "आधुनिक मैथिली कविता, कोलकाता आ महिलाक भूमिक" विषय पर परिचर्चा सेहो भेल. परिचर्चाक अध्यक्षता मिथिला विकास परिषद अध्यक्ष ओ साहित्य अकादेमी मैथिली परामर्शदात्री समितिक पूर्व सदस्य अशोक झा केलनि. कार्यक्रमक सञ्चालन अंजय चौधरी केलनि. एहि अवसर पर गीतेश शर्मा, रामलोचन ठाकुर, प्रफुल्ल कोलख्यान, भवनाथ झा अपन विचार प्रकट केलनि.
काव्य संध्याक अध्यक्षता मिथिला महिला मंचक अध्यक्ष श्रीमती शैल झा आ सञ्चालन श्रीमती रूपा चौधरी केलनि. हिनका दुनूक अलावे कुमारी नेहा झा, कुमारी अमृता झा, पूजा मिश्रा, प्रिया झा, नयना इस्सर, श्रीमती किरण इस्सर, श्रीमती रुना चौधरी, अंजना इस्सर अप्पन कविता प्रस्तुत केलनि. कार्यक्रम में रघुनाथ चौधरी, कृष्णचन्द्र झा "रसिक", उमा कांत झा बक्शी", पंडित नन्द कुमार झा, कामेश्वर झा 'कमल', बिनय कुमार प्रतिहस्त, रमेश झा उपस्थित छलाह. (Report: मिथिमीडिया ब्यूरो)


text:
लोकसभा चुनाव केर अनुगूंज सभतरि पसरल अछि. जनता लेल एखुनका समय चानी छै त' ओतहि नेता ओ राजनीतिक दल सब जनता कें फुसलेबा हेतु दिन-राति एक केने अछि. वास्तव मे यएह समय अछि जखन जनसमुदाय अपन मांग मजगूती सं राखि सकैत अछि आ नेता लोकनिक नेत सोझ क' सकैत अछि. एहन समय मे अखिल भारतीय मिथिला पार्टी अधिवेशन क' महानगर मे अपन मौजूदगी जनबैत सचेतन मैथिल समुदाय कें अधिकारक प्रति सजग केलक अछि.
मिथिला राजनैतिक सशक्तिकरण अभियानक तहति बंगालक मैथिल जन समुदायक स्वर कें मजगूत करबा लेल अखिल भारतीय मिथिला पार्टीक राज्य इकाई बागबाजार लाइब्रेरी सभाकक्ष मे बीतल रवि 7 अप्रील कें पहिल अधिवेशन आयोजित केलक. अधिवेशन मे राज्य इकाई केर पदाधिकारी लोकनिक संगहि महानगरक प्रबुद्ध मैथिल लोकनि उपस्थित भेल छलाह.
पार्टीक पश्चिम बंगाल राज्य अध्यक्ष प्रेम झा साल भरिक क्रियाकलाप सहित पार्टी केर वर्तमान स्थिति पर इजोत देइत अपन बात रखलनि. बता दी जे सम्पूर्ण कार्यक्रमक संचालन सेहो ओ स्वयं अपने केलनि. राज्य आन्दोलन कें प्रवासी लोकनिक सहयोगक अपेक्षा पर बल देइत केंद्रीय उपाध्यक्ष उमाकान्त झा बक्शी मैथिल एकता आ राजनीतिक शक्ति बढ़ेबाक हेतु एकीकृत प्रयास कें ल' अपन बात रखलनि.
राज्य प्रभारी रमाकान्त झा महानगरक मैथिलवृंद द्वारा पूर्व मे कएल राजनीतिक प्रयास कें स्मरण करैत एकर जरूरति कें स्पष्ट केलनि ओतहि कोलकाता ओ उपनगरक मैथिल संस्था सबहक प्रतिनिधि लोकनि सेहो उपस्थित भ' अभियान कें समर्थन केलनि ओ अपन सहयोग व्यक्त केलनि. पार्टी सदस्य दयाशंकर मिश्र, सुधाचंद्र झा पार्टी कें स्थापित करबा मे कोनो कसरि नै छोड़बाक बात कहलनि.
पार्टी महासचिव अजय झा, एमएसयू प्रतिनिधि विकास पाठक सहित कतिपय युवा कार्यकर्ता मैथिल एकता आ एकर खगता पर अपन बात कें पुष्ट केलनि। एहि अवसर पर राजनेता अशोक झा केर सम्मान कएल गेल. ओ पार्टी कें अपन सहयोग-समर्थन ओ मार्गदर्शन हेतु कटिबद्धता जनओलनि. ज्ञात हो जे अशोक झा विगत तीन दशक सं बेसी समय सं महानगरक मैथिल समुदायक प्रतिनिधि रहलाह अछि. निश्चये हुनक सहयोग पार्टी कें मजगूत करत बल्कि कोलकाता आ पश्चिम बंगाल मे स्थापित होएबा मे भूमिका अदा करत.
पार्टी प्रवक्ता मालती झा अपन वक्तव्य रखैत धन्यवाद ज्ञापन केलनि. कहैत चली जे महज एक सालक समय मे पार्टी जेना मौजूदगी दर्ज केलक अछि, निकट भविष्य मे धरातल पर क्रियाकलाप मे अधिकता देखबाक लेल भेटत, एहन अपेक्षा कएल जा सकैत अछि.
>> DOWNLOAD MITHIMEDIA APP


text:
जमुई : राजद सुप्रीमो लालू प्रसाद शायद पिछला चुनाव मे भेल गलती ठीक करबा लेल तैयार भ गेलाह अछि। राजद नेता अब्दुलबारी सिद्दीकी कए मुख्यमंत्री पद क उम्मीदवार घोषित नहि करला स राजद कए काफी नुकसान भेल छल। चुनाव बाद गठबंधनक दूनू पैघ घोषित नेता राबडी देवी आ पारस विधानसभा नहि पहुंच सकलथि आ अंतत: विपक्ष क नेता क तौर पर सिद्दीकी नीतीश क सामने बैसलाह। राबडी देवी दिस स मुख्यमंत्री नहि बनबाक घोषणा क बाद जेना लालू खुद मुख्यमंत्री क उम्मीदवार बनि गेल छलाह ओ गलती आब लगैत अछि राजद प्रमुख कए बुझबा मे आबि गेल। अगिला चुनाव तक पुत्र तेज सेहो मुख्यमंत्री बनबा जोकर नहि भ सकताह, ताहि लेल लालू जनता क बीच अपन परिवारवाद कए छवि खत्म करबाक प्रयास शुरु क देलथि अछि। ओना त ओ अपन उत्तराधिकारी एखन घोषित नहि केलथि अछि, मुदा इ तय भ गेल जे राजद दिस स लालू परिवार क अलावा सेहो सीएम लेल नाम आगू आबि सकैत अछि। अपन परिवर्तन यात्रा क दौरान ओ साफ केलथि जे चुनाव क बाद राजद दिस स बिहार क अगिला सीएम कोनो जाति क भ सकैत अछि। ओ कहला जे बिहार मे जनआंदोलन ठार भ चुकल अछि। सब जाति आ धर्मक लोक नीतीश कए देख लेलक अछि। नीतीश छल स जीत गेलाह आ बिहार क सीएम बनि गेलाह। इ सरकार जन विरोधी अछि। जमुई क केकेएम कॉलेज मैदान मे जनसभा कए संबोधित करैत लालू कहला जे इ सरकार मे इंसाफ नहि भेटत। शिक्षक क मसला पर लालू कहला जे 36 लाख छात्र ऑनलाइन परीक्षा देलथि मुदा सफल केवल एक लाख भ सकलाह। इ कोन परीक्षाफल भेल। लालू-राबड़ी राज मे छात्र स्लेट लकए स्कूल जाइत छलाह मुदा आइ प्लेट लकए स्कूल जा रहल छथि। 90 करोड़ क रेडियो कीनल गेल। जाहि रेडियो क दाम 300 टका अछि ओकर बिल 1000 टका बनाउल गेल। हाईस्कूल लेल कीनल गेल कंप्यूटर सेहो बेकार पडल अछि। नीतीश सरकार साइकिल क टका सेहो डकार गेल। एकर जांच सीबीआइ स हेबाक चाही। नवादा क घटना क जिक्र करैत कहला जे जाहि प्रकार स लाल कपड़ा देखकए सांड़ भड़कैत अछि तहिना कारी कपड़ा देखकए नीतीश भड़कैत छथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
कोरोना भाइरस रोग (कोभिड-१९)
कोरोना भाइरस रोग २०१९ (कोभिड-१९) एकटा संक्रामक रोग छी जे गम्भीर तीव्र श्वासन सिन्ड्रोम कोरोना भाइरस २ (सार्स-कोभ-२) के कारण होइत अछि। ई रोग के पहिचान सभसँ पहिने चीन के हुवेई प्रान्त के राजधानी वुहान मे दिसम्बर २०१९ मे भेल छल आओर तखन सँ ई रोग विश्व स्तर पर फैल गेल अछि, जेकर परिणामस्वरूप २०१९-२० कोरोनो भाइरस महामारी चलि रहल अछि। सामान्य लक्षणसभ मे ज्वर, सर्दी-खाँसी आओर श्वास सम्बन्धी समस्या शामिल अछि। अन्य लक्षणसभ मे थकान, मांसपेशीसभ मे दर्द, पेटझडी, गर्दन मे खराश, गन्ध के हानी-नोक्सानी आओर पेट दर्द शामिल भऽ सकैत अछि। लक्षणसभक शुरुवात के सम्पर्क के समय मे प्रायः पाँच दिन के आसपास होइत अछि, मुद्दा २ सँ १४ दिनधरि भऽ सकैत अछि। जखन कि अधिकांश मामलासभ मे हल्का लक्षण होइत अछि, भाइरल निमोनिया आओर बहु-अंग विफलता मे किछ प्रगति होइत अछि। १४ अप्रैल २०२० धरि, २१० देश आओर क्षेत्रसभ मे १.९२ मिलियन सँ अधिक मामला आगा आएल अछि, जेकर परिणामस्वरूप ११९,००० सँ अधिक मृत्यु भऽ गेल अछि। ४५३,००० सँ अधिक लोग संक्रमित भेल अछि।


text:
खेती-बारीक क्षेत्र मे सेहो नित नूतन प्रयोग होएबाक आवश्यकता अछि कारण बहुतो लोक कृषि पर निर्भर छथि. मुदा एहन होइत नै अछि. हं, किछु किसान अपना स्तर पर नव-नव प्रयोग क' रहल छथि.
एहने एक किसान छथि नालंदाक राकेश कुमार. एकदम नव तरीका सं खेती क' क्षमता सं डेढ़ गुना बेसी आलूक उत्पादन क' नालंदा जिलाक बिहारशरीफ ब्लॉकक सोहडीह निवासी राकेश कुमार मिसाल बनि गेल छथि. एतबे नै, एक हेक्टेयर मे 1088 क्विंटल आलूक उत्पादन क' ओ विश्व रिकॉर्ड सेहो बना चुकल छथि.
राकेश पहिने दोसर किसान सब जकां पारंपरिक तरीका सं आलू-प्याज आदिक खेती करैत छलाह, जाहि सं हुनका बहुत कम आमद होइत छल. वर्ष 2007 सं ओ पारंपरिक तरीकाक स्थान पर नव तरीका सं खेती शुरू केलनि आ क्षमता सं डेढ़ गुना बेसी आलूक उत्पादन करए लगलाह.
राकेश कहैत छथि जे सामान्य तौर पर खेत मे आलूक कतार 18 इंचक गैप पर रहैत अछि मुदा ओ 21 इंचक गैप मे आलूक कतार लगओलनि. माने पहिल कतार 21 इंचक दूरी पर आ दोसर कतार महज तीन इंचक दूरी पर रहैत अछि. तकर बाद तेसर कतार 21 इंच दूरी पर होइत अछि आ एहिना पूरा खेत सजाओल रहैछ. बीज रोपनी काल मे सेहो एक बीजक समानांतर दोसर बीज नै रहैत अछि, जाहि सं बेहतर परिणाम भेटैत अछि.
राकेश कुमार कहलनि जे एहि तरहक खेती मे बेसी खर्च नै होइत अछि, मुदा उत्पादन डेढ़ गुना बेसी होइत अछि. ओ सलाह देलनि जे किसान लोकनि एहि विधि सं खेती क' उत्पादन बढ़ा सकैत छथि.
— उमेश कुमार राय


text:
नवका- पुरनका लेख सर्च करु...
झंझारपुर मे आर्ट गैलरी
मिथिला पेंटिंग के विकास...प्रचार प्रसार के लेल झंझारपुर मे एकटा आर्ट गैलरी बनाबय के प्रयास भs रहल अछि. खबर अछि जे एहि के लेल कला, संस्कृति आओर युवा विभाग जोर- शोर सं जुटल अछि. आर्ट गैलरी के संग एकटा वर्कशाप सेहो बनाबय के विचार अछि. आर्ट गैलरी बनला सं एहि ठामक... स्थानीय कलाकार सभ के बड़ फायदा होएतन्हि. ओ अपन पेंटिंग के प्रदर्शनी लगा सकतिन्ह. कलाकार सभ के एकटा मंच मिलतन्हि... जाहिठाम ओ अपन कला के प्रदर्शन कs सकथिन्ह. मिथिलाक एहि कला केर विकास के लेल देश-दुनिया के कलाकार सभ के संग विचार-विमर्श कs सकथिन्ह. एहि मंच सं हुनका एकटा बाजार सेहो मिलतन्हि. ई मिथिला पेंटिंग के लोकप्रिय बनाबय के दिशा मे एकटा बड़का कदम होएत. देश के सभ बड़का शहर मे आर्ट गैलरी अछि जतय बड़का-बड़का चित्रकार सभ...कलाकार सभ अपन प्रदर्शनी लगाबैत छथिन्ह. एहि ठाम हुनका लोकक पसंद के सेहो जानय के मौका मिलय छन्हि. बाजार सं जुड़य के मौका मिलय छन्हि. कला के प्रेमी लोक सभ सं मिलय के मौका मिलैत अछि.
2 टिप्पणियां:
जौं ई संभव भ' सकल त' मिथिला के लेल बहुत सौभाग्य के बात हेतैक। बहुत नीक लागल एहि तरह के प्रयास के प्रकाश में आनबा के लेल।जवाब देंहटाएं
"झंझारपुर में आर्ट गैलरी खुजे वला ऐछ" सुइन कs बहुत प्रसन्नता भेल. अपनेक विचारानुसार ई कला केंद्र क्षेत्रीय कलाकार सब के एकटा मंच उपलब्ध करेतेन. ततबी नै मैथिली पेंटिंग या मधुबनी पेंटिंग के विकास में सेहो एकर अमूल्य योगदान हेते. कियाक ता, हमरा बुझना जाइय जे नवका पीढी में कमे लोक सब के मिथिला पेंटिंग ऐब रहल छैन. तs जे कियो एते विश्व प्रसिद्ध पेंटिंग सिख्वाक लेल इच्छुक हेतैथ से आर्ट गैलरी खुजला सs एकर प्रशिक्षण ला सकेत छैथ. हितेंद्र जी अपनेक सेहो हमर बहुत बहुत धन्यवाद्, जे मैथिली भाषा के लेल एते सार्थक प्रयास क रहल छी. आब अपनेक ब्लॉग सs तते जुडाव भ गेल अछि जे प्रति दिन एक बेर पढ़े छी अन्यथा बुझना जैइये जे किछु छुइट रहल ऐछ. मिथिली और मिथिलांचलक विकास से जुडल बहुत एहेन मुद्दा छै जै पर सहमति बनेवाक और सार्थक प्रयास लेवक आवश्यकता छैक. हमरा दिसs सs अपनेक बहुत बहुत शुभकामना.जवाब देंहटाएं
मनोरंजन कुमार झा
मुख़र्जी नगर
दिल्ली.


text:
बहुत हालेक बात थिक जे सागर अपन बेधक आ मार्मिक टिप्पणी सब सँ उत्फाल मचबैत सोशल मीडिया पर प्रकट भेल छलाह। मुख्य वस्तु जे हमर-अहांक ध्यान आकृष्ट करै छल से छलनि हुनकर एकाग्र निरीक्षण-दृष्टि। हमरा सब दिन ई लगैत रहल जे हो न हो, ई तरुण जँ कविता लिखथि तँ जुलुम लिखता। बहुत प्रीतिकर अछि ई देखब जे सागर कविता लिखि रहला अछि।
चाबस सागर !
देहक वस्त्र जकाँ अहाँ सँ उतरैत छी हम
आ कि उतारल जाइत अछि कोनो आन बहन्ने,
जाहि ठाम इजोतक अबरजातक बीच
अन्हार अबैत अछि घोघ लटकओने
जिनगीक नायिका बनि,
जखन निसाभाग रातिक माझ
विपत्तिक उत्सवक हकार दैत
सड़क लटपटाएत भगैत अछि
विरहक ताल आसमान धरि पहुँचेने
पसिखानाक झमार सँ लौटैत बटोहीक दिस
केस केँ फोलि माटि देखबैत
हमर प्रेयसी अबैत छथि
भखरैत सर्दीआएल राति मे
स्नेहे सँ छोड़बाक ओरिआन करैत,
हमर कविताक अर्धांगिनीक
लाल लहंगा केँ समर्पित
रत्ती बसातक सिहकी सँ
डिबियाक टेमी परहक आगि सन डोलैत, समूचा देह,
मोलाएम गर्म हाथक कोनो कोन मे
मेहदीक रचाओल हमर नाम
होबए लगैत अछि रक्तक लाली सँ
हल्दिआएन पीयर,
हमर कविता रंगबाक चेष्टा करैत अछि
लालो सँ सहस्त्रों जोजन आगाँ, एसगर ठाढ़
हमरा अहाँक पीड़ाक शब्दक रंग सँ
दुखक भमरा फूटैत अछि पन्ना सँ कीबोर्ड धरि,
प्रेमक पीड़ा केँ असोथकित बाट पर
हमर कविता गढ़ैत अछि अहाँ केँ स्वरूप
अपना केँ पूर्ण करबा लेल
एकहेकटा प्रेम कएनिहार
ककरहुँ वस्त्र मात्र छथि
उतारल जएताह कोनो दिन (!)
बाँचल गिनतीक किछु श्वांसक संग
चमकैत अछि अंदेसा
वस्त्र जकाँ बदलल जएबाक,
ओहिएठाम पूर्ण होइत अछि कविता
जेना 'हमर-अहाँक'।
कोनो दूधिया पएर नचैत अछि आँखिक बीच,
धएने साँझक नाथ, छेकने रातिक दुआरि
अंतिम धरि बचओने रहैत अछि भरोस
दू जोड़ी आँखिक घेंटाजोड़ी होएबाक
औलैत अछि हमर इच्छाक काँच बिया
अपन पपनीक ताग पर,
काजरक अओढ़ सँ झीकब चाहैत
बेफिजूलक बेगरता, अपना डीम्हा मे
टुकटूकी लधने, ठिकिअबैत
सियाह ठोड़ पर छताएल जुआन जिगेसा
आँखि सँ कंट्रोल होइत पृथ्वीक भूगोल
आ हुलकी दैत अन्हारक विवशता, हमरा अहाँक बीच
नबगछुलीक कोनो फुनगी पर जेना
नब पल्लबक झुरमुट मे देखार होइत
कतेको बाँझ बरखक बाद, मनोरथक एकगोट आम
चिन्हने होइ, बरखो एसगर छोड़ि गएनिहारक तरबा
श्राद्घ-कर्मक भिनसर हँसी-ठहक्का करैत, दलान
कोनो टूटल खिड़कीक फाँक सँ
यात्री केँ भेटैत अछि आफियतक, पीपरक छाँह
बुन्न भरि तेल पर डोलैत, डीबियाक नान्हि टा इजोत
जकर बन्न होइते, फुजैत बेआकुल बिछाओनक भक
संसारक मैप सँ मनुखक छाप धोखरि
बिलिन होएत असंख्य परमानुक आबाज मे,
लासक सड़क बहारल जाएत
ओकरहि रक्तक धार सँ, ओही ठाम
कोनो रँगाएल पएर सँ अबैत हकार आ
कजराएल निमुन आँखिक सिहन्ता
मेटा सकत ककरो गोदऔस कच्छमच्छी
उड़ा सकत किछुए काल, थोड़बे अफबाह
ककरो आगम केँ।
जाहि तरहेँ भुतिआए रहलहुँ अछि हम
नहि कहल जा सकैछ, छी मनुख
आकि एहिठामक खुटेसल कोनो चेतन जीव
उपजबैत गेलहुँ किछु स्वप्न
मेटबैत गेलहुँ दुखक सभ दरारि
निन्नक फाड़ सँ
अहाँक नाम संग
लिखल गेलैक हमरहुँ नाम
दलानक ताख पर
नुकओने रहलहुँ लिखल किछु पत्र
बिनु नाम, एड्रेसक
जकरा देबार पढ़ि कए लेलकै अछि प्रेम
जे अहाँ कहिओ रुसि, फुला सकितहुँ गाल
आ चौठचानक आँगन बुझि
हम बना सकितहुँ रंग-बिरंगक अड़िपन
अनदिनों, दिन-राति
भाँगल गेलैक आत्मा
पटकल गेलैक चार परहक कुम्हर जेना
आ चिन्हार हाँसू पर फाँक कएल गेलैक हमर प्रेम
अनंत धरिक लेल बनाओल
एहि प्रेमक अबडेरल निवासक संग
फुलाएल जा रहल अहाँक लेल बेतरेक,
फुलाएल अभिलाष केँ जोगाएब
चढ़ेबा लेल अहाँक स्नेहक मिझाएल आँच पर
एखनहुँ!
अहाँक रुइयाक मेहियाएल ठोड़ सँ
सिनुरिया इजोतक मिसिया भरि लाली,
जाहि दिन अहाँक गाल गुलाबी सिकुड़ि
बेजन्तिक सुखाएल पात बनबा पर होएत बीर्त,
केस उड़ि बन्न कए देत भेट करब
आँखिक कारी काजर सँ
उतरि जाएत अएना मोनक देबाल सँ,
ओहिठाम हमर कविता कए सकत श्रृंगार
निसंदेह, एखन सँ नीक, अहाँ सँ नीक
टांगि देत अहाँक एकहेक डेग पर आसमानी अएना
हमर कविता देखा सकत अहाँक ओ रुप
जे नहि देखाओल अछि कोनो अएना,
जे नहि देखा सकल अहाँक कतेको प्रेम कएनिहार मे
किओ एक, एखन धरि
जखन कि अहाँक रुप पर लिखल गेल
कतेको कविता, कतेको कविक कलमे, अहींक लेल
कीट्स, पाब्लो आ कि करावास बैसल
हिकमतक पन्ना पर सेहो
अहाँक ठोड़क भखड़ैत लौलीन रंग,
कए देत काजरक कारी सँ बेसी कारी अहाँक केश
सोलह बरखक
अहाँक जुवानिक, एकगोट प्रेमिक पसीनक फोटो सँ
सुन्नर होएब अहाँ,
हमर कोनो अपूर्ण कविताक पुरान कागत पर
सन 'दु हजार अस्सी' मे।
देखबा लेल अपना माथा, एकगोट लौलीन पाग
ठाढ़ होएबा लेल मिथिलाक बैनर लगाओल
मिथिला सँ दिल्ली धरिक कोनो मंच,
बजबा लेल ओ बात, जे करैत काल
मोन पड़ैत अछि प्रवास
आ कि अपन सामर्थ्यक ओकायत,
जाहि सँ बेस बाजि लेलहुँ अछि
किछु आओर थोपड़ी सुनबाक बास्ते।
बान्हि रखने अछि मंचहि केँ माइक्रोफोन।
नहि लेल जाइ छीन,
पाग केँ नहि फेक देल जाइ जुमा मंचहि सँ
हम बजैत रहब,
पूजैत रहब इतिहासक गौरब केँ
जा धरि मिथिला टेक नहि दैछ मुड़ी,
थोपड़ी सुनैत रहब
जा धरि संस्कारक देह
नहि सनिहा जाइ आधुनिकताक चूल्हा मे।
उघैत रहलहुँ एहि मंच सँ ओहि मंच,
टाँगेट रहलहुँ विदेसक देबाल पर पेंटिग
अखियास नहि रहलए
कहिया टाँगि अएलहुँ विरोधक स्वर,
मीठ सँ आओर मीठ होएबाक बाट मे
उजड़ि गेल शरीर आ
आधुनिकताक लपेट मे
ठाम परहक संस्कार।
आ मुड़ी टुटलाक बादो नहि धएल जमीन।
किछु माथक पाग,
किछु मंचक, मंचहि भरिक चालि देखि लगैत अछि
ओजनगर तँ 'नहिये टा भ' सकैछ' ओहिठामक पाग!


text:
ब्रुनेई
ब्रुनेई (/bruːˈnaɪ/ ( सुनी) broo-NY), आधिकारिक रूपमे ब्रुनेई, एक शान्त राष्ट्र[३] (Malay: Negara Brunei Darussalam, जावी: نڬارا بروني دارالسلام), दक्षिणपूर्व एसियामे बोर्नियो टापुक उत्तरी तटपर अवस्थित एक देश छी । ब्रुनेई एक राजतन्त्रात्मक (सल्तनत) देश छी । पहिने ब्रुनेई एक समृद्ध मुस्लिम सल्तनत छल जकर प्रभाव सम्पूर्ण बोर्नियो तथा फिलिपिन्सक किछ भागधरि फैलल छल । सन् १८८८ मे ई राष्ट्र ब्रिटिशसभक संरक्षणमे आबि गेल आ सन् १९४१ मे जापानीसभ ई राष्ट्रपर अपन अधिकार कायम करि लेलक । सन् १९४५ मे ब्रिटेन एकरा मुक्त करि पुन: अपन संरक्षणमे लऽ लेलक । सन् १९७१ मे ब्रुनेईकें आन्तरिक स्वशासनक अधिकार भेटल । सन् १९८४ मे एकरा पूर्ण स्वतन्त्रता प्राप्त भेल ।


text:
नवका- पुरनका लेख सर्च करु...
मिथिला सं कांग्रेस ...
कांग्रेस सेहो बिहार के लेल अपन 37 टा उम्मीदवार के नाम के घोषणा करि चुकल अछि. एहि उम्मीदवार मे आरजेडी सं कांग्रेस मे आएल लालूजीक रिश्तेदार साधु यादव सेहो शामिल छथिन्ह. हुनका पश्चिम चम्पारण सं टिकट देल गेल अछि. जखन कि पूर्वी चम्पारण सं अरविन्द कुमार गुप्ता के उम्मीदवार बनाएल गेल अछि. पार्टी शिवहर सं मधुवेंद्र सिंह... झंझारपुर सं कृपानाथ पाठक जीके टिकट देलक अछि. दरभंगा सं अजय जालान... वैशाली सं हिंद केसरी यादव... समस्तीपुर सं डॉ अशोक कुमार... अररिया सं शकील अहमद खान आओर मधुबनी सं डॉ शकील अहमद जीके उम्मीदवार बनाएल गेल अछि.
1 टिप्पणी:


text:
क्रिस्टिन लागार्द
क्रिस्टियन मेडेलिन ओडेट्टे लागार्द (जन्म १ जनवरी १९५६)[१] एक फ्रेञ्च वकिल तथा युनियन फर पपुलर मुभमेन्टक राजनीतिज्ञ छथि जे सन् २०११ जुलाई ५ सँ अन्तर्राष्ट्रिय आर्थिक कोषक प्रबन्ध निर्देशक पदमे कार्यरत छथि । पहिने ओ फ्रान्सक विभिन्न मन्त्रालयक मन्त्री पदमे कार्य क चुकल छथि । ओ पहिल महिला छथि जे जी८ अर्थक अर्थ मन्त्री तथा आइएमएफक प्रबन्धक भेल छथि ।[२]
प्रारम्भिक जीवनसंपादित करें
सन्दर्भ सामग्रीसभसंपादित करें
- ↑ "Le Nouvel Economiste", Nouveleconomiste.fr, अन्तिम पहुँच २०१४-०२-२१।
- ↑ "आईएमएफका प्रमुख क्रिस्टिन लागार्द", आर्थिक दैनिक, अन्तिम पहुँच भदौ १२।


text:
हेमा मालिनी
हेमा मालिनी भारतीय चलचित्र क्षेत्रक एक चलचित्र अभिनेत्री, निर्माता आ राजनीतिज्ञ छी।
बाल्यकाल[सम्पादन करी]
व्यक्तिगत जीवन[सम्पादन करी]
मुख्य चलचित्रसभ[सम्पादन करी]
सन्दर्भ सामग्रीसभ[सम्पादन करी]
- ↑ Rajendran, S. (३ मार्च २०११), "Hema Malini wins Rajya Sabha by-election", The Hindu (en-INमे), अन्तिम पहुँच २० सितम्बर २०२०।
- ↑ "rediff.com: A dream called Hema Malini", Rediff.com, १६ अक्टुबर १९५८, अन्तिम पहुँच १४ जून २०११।
बाह्य जडीसभ[सम्पादन करी]
एहो सभ देखी[सम्पादन करी]
- हेमा मालिनी सँ सम्बन्धित मिडिया विकिमिडिया कमन्समे सेहो अछि।
- इन्टरनेट चलचित्र भण्डारणमे हेमा मालिनी
- सन् १९४८ मे जन्म
- जीवित लोक
- भारतीय चलचित्र अभिनेत्रीसभ
- हिन्दी चलचित्र अभिनेत्रीसभ
- भारतीय टेलिभिजन अभिनेत्रीसभ
- भारतीय महिला चलचित्र निर्देशकसभ
- भारतीय महिला चलचित्र निर्मातासभ
- नन्दी पुरस्कार विजेतासभ
- भारतीय महिला नर्तकीसभ
- पद्मश्री धारकसभ
- फिल्मफेयर पुरस्कार विजेतासभ
- भारतीय जनता पार्टीक राजनीतिज्ञसभ
- भारतीय महिला टेलिभिजन निर्देशकसभ
- भारतीय महिला टेलिभिजन निर्मातासभ
- राज्य सभाक महिला सदस्यसभ
- १६हम लोक सभा सदस्यसभ
- १७हम लोक सभा सदस्यसभ
- भारतीय महिला व्यवसायीसभ


text:
नया संघीय नेपालमें मिथिला राज्य लेल अहिंसात्मक सत्याग्रहरूपी माँग संग धरना पर बैसल मिथिला राज्य संघर्ष समिति - जनकपुर के रामानन्द चौक पर बम द्वारा हमला कैल गेल। एहिमें घटनास्थल पर चारि गोटा निर्दोष सत्याग्रही के मृत्यु भऽ गेल जखन कि लगभग २४ आदमी घायल भऽ गेलाह। नेपाल में कोनो आन्दोलनमें भाग लेनिहार पर एतेक शक्तिशाली बम के प्रयोग आ सेहो सुनियोजित ढंग सऽ होयब अनबुझ रहस्य के तरफ तऽ इशारा करिते अछि संगे मिथिला के पहचान पर एहेन जबरदस्त चोट करब उग्रवादी तत्त्वके अपराधिक मनोवृत्तिके सेहो उजागर करैत अछि। मिथिलाके इतिहासमें शायद ई पहिल दुर्भाग्यपूर्ण बमकाण्ड केर घटना थीक। विगत किछु दिन सँ मिथिला राज्य संघर्ष समिति अपन माँग मिथिला राज्य के निर्माण प्रति नेपाल सरकार के ध्यानाकर्षण हेतु चरणबद्ध रूपमें करैत आबि रहल छल। ठीक जानकी नवमी एहेन पुनीत अवसर पर जनकपुरके पावन धाम के एहेन निन्दनीय घटना सऽ अपवित्रता केर कलंक लगायल गेल। समूचा मिथिलांचल के लोक नेपाल, भारत के संग विश्वके अनेको कोणमें रहनिहार के स्तब्ध कय देलक।
विगत किछु वर्षमें नेपाल सऽ राजतंत्रके खात्मा भेला उपरान्त नया संविधान बनबाक क्रम जारी अछि आ आब मुश्किल सऽ किछु दिन मात्र बाकी अछि जखन नेपाल के संविधान के घोषणा करब अनिवार्य अछि। नेपाल के सर्वोच्च अदालत एक अन्तिम तारीख जेठ १४ गते तक बनाबय लेल संविधान सभाके निर्देशन देने अछि। एहि अन्तिम तारीखके घोषणा भेला उपरान्त वर्तमानमें एहिठाम समस्त जनमानस अपन-अपन जातीय, क्षेत्रीय, सांस्कृतिक, भाषिक व अन्य पहचान के संविधानमें स्थान दियेबाक लेल व्यग्र अछि। एहेन कोनो दिन नहि जे कतहु बन्दी नहि होइ, हड़ताल नहि होइ वा कोनो प्रकार के माँग जनता अपन तरीका सँ सरकार के समक्ष प्रस्तुत नहि करैत हो। राजनीतिक दल सभ सेहो आपसी सहमति लेल जी-तोड़ प्रयास कय रहल अछि। जखन कि मिथिला प्रति सभके हृदयमें सम्मान छैक, लेकिन मधेस के राजनीति आ समग्र मधेस एक प्रदेश के माँग जाहिपर पहिले बेर एतेक रास सभासद चुनाव जीतिके संविधान सभा पहुँचल अछि, एहि सभ सँ मिथिला प्रति उदासीनता स्पष्ट रूपमें देखल जा रहल अछि। जे माओवादी पार्टी अपन चुनावी घोषणापत्र में संघीय नेपालमें मिथिला राज्य के सम्मानपूर्वक गठन करब कहने छलैक तेकर किछुवे दिन पूर्व एक नया प्रस्तावना राज्य-पुनर्गठन आयोग समक्ष रखलक जाहिमे मिथिला के नामोनिशान तक नहि देखेलक आ एक नया नाम मधेस विराट प्रदेश के चर्चा कयलक जाहि सँ मिथिलाके लोकमें उद्वेलन भेलैक आ तदोपरान्त मिथिला राज्य संघर्ष समिति अपन शान्तिपूर्ण आन्दोलन विभिन्न चरणमें करैत आबि रहल छल आ वर्तमानमें सेहो निरंतरता पौने छैक। मिथिला लेल मधेसवादी दल के द्वैत चरित्र सेहो देखयमें अबैत छैक। नेपाल के गणतंत्र घोषित होइते उत्पीड़ित पक्ष सभ के दबल आवाज उखड़लैक आ एहि में मधेस के आन्दोलन द्वारा मधेसीके सम्मान उपलब्धिमूलक भेलैक। चारू कात सऽ बस एक आवाज एलैक जे पहिले समग्र मधेस एक प्रदेश के मान्यता भेटैक तदोपरान्त मधेस भीतर जतेक संस्कृति, भाषा-भाषी, जात-जाति आदि छैक तेकरा लेल विकास क्षेत्र के रूपमें अलग-अलग प्रदेश बनायल जेतैक। लेकिन राजनीतिक धार के दिशा संक्रमण काल के एहि किछुवे वर्ष में एहेन बनि गेल छैक जे मधेस एक प्रदेश निर्माण व्यवहारिक नहि छैक, एतय तक जे स्वयं मधेसवादी दल जे सत्तामें पर्यन्त साझेदार छैक सेहो सभ अलग-अलग फोरम सऽ आवाज निकालय लागल छैक जे एक मधेस प्रदेश के माँग व्यवहारिक नहि छैक। एतबा नहि... मधेस एक प्रदेश के सभ सऽ पैघ बाधक एहिठाम के आदिवासी, जनजाति, मुसलिम आदि सेहो अपन पहचान मधेसी के रूपमें करय सऽ इनकार कयलाके बाद एहेन झगड़ा आ अन्तर्कलह के स्थिति उत्पन्न भेलैक जे नेपालमें एक मधेस प्रदेश के माँग लगभग अनिश्चित बनि गेलैक।
नेपालमें सभ दिन राजनीतिक निर्णयमें भारतके मुख्य भूमिका देखल गेलैक अछि। हालहि भारत के सेना प्रमुख अपन नेपाल यात्रा पर आयल समयमें प्रेसके सम्बोधित करैत कहलखिन जे नेपालमें एक मधेस प्रदेश के प्रारूप व्यवहारिक नहि छैक। नेपाल के प्रमुख राजनीतिक दल नेपाली काँग्रेस, एमाले व एमाओवादी सभ एहि बात पर अपन प्रतिबद्धता जाहिर कयलक जे नेपालमें एक मधेस प्रदेश संभव नहि होयत। तखन आब मिथिलाके पहचान लेल राजनीतिक दलमें कि सोच अछि व हुनका सभके द्वारा राखल गेल प्रारूपमें मिथिला के चर्चा किऐक नहि कैल गेल अछि इत्यादि महत्त्वपूर्ण विन्दुपर मैथिल सभ सोचय लगलाह आ लगभग तीन दशक सऽ मिथिला राज्यके माँग करनिहार मिथिला राज्य संघर्ष समिति के नेतृत्वमें ई माँग राखल गेल जे मिथिला राज्य कायम कैल जाय।
एहि तरहक अनेको आन्दोलन नेपालमें सर्वत्र चलि रहल अछि। मधेसमें अन्य समूह द्वारा सेहो अपन पहचान आ क्षेत्र के अलग राज्यके रूपमें कायम करबाक लेल आन्दोलन चलि रहल अछि। लेकिन किछु धार एहनो अछि जे मधेस स्वतंत्र देश निर्माण करय लेल अपन प्रतिबद्धता जाहिर करैत आबि रहल अछि। वर्तमान हमला के जिम्मेवारी एहने एक गूट लेलक अछि जेकर माँग मधेस स्वतंत्र देश के छैक। लेकिन विडंबना एहेन छैक जे अन्य समूह द्वारा मधेसमें कैल जा रहल कोनो माँग के प्रतिकार स्वरूप आइ धैर एहेन कोनो कार्रबाई एहि भूमिगत समूह सभ द्वारा नहि कैल गेल अछि। लेकिन मिथिलाके लोक स्वभाव सऽ कोमल हृदयके आ व्यक्तिवादी सोचमें बेसी अग्रसर रहैछ तखन एहेन माँग लऽ के सड़क पर आन्दोलन करैत देखि प्रतिद्वंद्विताके भावना सऽ या अन्जान कोनो भय व आक्रोश के कारण एहेन जघन्य हमला कैल गेल संभव बुझैछ।
नेपालमें हर तरफ सऽ एहि हमलाके निन्दा भेल अछि। भूमिगत संगठन सभ सेहो एहि तरहक कार्रबाई के अपराधिक कहलक अछि। राष्ट्रसंघीय मिशन द्वारा घटनाके संज्ञान लैत नेपाल सरकार सऽ निष्पक्ष जाँच करैत आवश्यक कार्रबाई के सिफारिश कैल गेल। तहिना भारत के दूतावास द्वारा सेहो एहि घटना के भर्त्सना कैल गेल। समूचा राष्ट्रमें एक अजीब शोक-लहर पसैर गेल अछि। मिथिला क्षेत्र सँ बाहर सेहो मैथिल सभ एकर भर्त्सना आ शोक सभा कय रहल छथि। भारतमें सेहो एहि घटना पर मैथिल सभ अपन आक्रोश प्रकट कयलनि अछि। राजनीतिकर्मी सभ मिथिला राज कायम करय लेल अपन शुभकामना संदेश पठौलनि अछि। आगामी १२ मई, २०१२ के एक वृहत रैली के द्वारा श्रद्धाञ्जलि सभा जानकी मन्दिर प्राँगणमें आयोजित कैल जायत से मिथिला राज्य संघर्ष समिति के सह-संयोजक सुनील मल्लिक बतौलनि अछि। संयोजक परमेश्वर कापड़ि सेहो बम-हमलामें घायल भऽ गेल छलाह। हुनक इलाज काठमाण्डुमें चलि रहल छन्हि आ ओ खतरा सऽ बाहर छथि। एहि घटनामें मारल गेल पाँचो जनकेँ नेपाल सरकार शहीद घोषणा कयलक आ सभक परिवार के दस-दस लाख के क्षतिपूर्ति उपलब्ध कराबय के घोषणा कयलक अछि। संगहि घायल सभक बेहतरीन इलाज लेल स्वयं प्रधानमंत्री एक विशेष मिटींग करैत डाक्टर सभके निर्देशन देलनि। घटना के फोटो सभ निम्न अछि।
- प्रवीण चौधरी


text:
डेल कार्नेगी
डेल हर्बिसन कार्नेगी (/ˈkɑːrnɪɡi/;[१] (नवम्बर २४, १८८८ – नवम्बर १, १९५५) एक अमेरिकी लेखक आ अध्यापक छल, आ आत्म-सुधारक, बिक्री कौशल, कर्पोरेट प्रशिक्षण, सार्वजनिक बोल, आ पारस्परिक कौशल छल । डेलक जन्म मिसौरीक खेतमे गरिब परिवारमे भेल छल । ओ हाउ टु विन फ्रेन्ड्स एण्ड इन्फ्लुएन्स पिपल (१९३६),क लेखक छल जे अखन धरि बेस्टसेलर आ लोकप्रिय अछि । ओ हाउ टु स्टप वरिङ्ग एण्ड स्टार्ट लिविङ्ग (१९४८), लिंकन द अननोन (१९३२), आ बहुत रा सँ किताबसभ सेहो लिखने छल ।
डेलक पुस्तकसभमे एक मुख्य विचार ई अछि कि ओकर प्रति केकरो व्यवहारक बदैलक अन्य लोगसभक व्यवहारक बदलनाई सम्भव अछी ।


text:
पाँचथर जिला
पाँचथर जिला अङ्ग्रेजी: Panchthar District सुनु (सहायता जानकारी) नेपाल कऽ क्षेत्रिय वर्गीकरण अनुसार पूर्वाञ्चल विकास क्षेत्रके मेची अञ्चलके एकटा पूर्वी पहाडी जिला छि। यी जिला समूद्र सतह सऽ ३८३ मिटर, जिलाके दक्षिण तमोर बगर सऽ ४,५७५ मिटर फलैचा गा.वि.स. के उपर भाग तक अवस्थित अछि। नेपाल अधिराज्यके पूर्वी सिमानामे रहल मेची अञ्चल यी जिला उत्तर-दक्षिण फैल कऽ "'पल्लो किराँत"'के नाम सेओ प्रसिद्ध अछि।
जिलाके नामाकरण[सम्पादन करी]
प्रमुख नदी और तालसभ[सम्पादन करी]
यी जिलामे अवस्थित प्रमुख नदीसभ ईन्द्रावती, कावेली, तमोर, हेवा, ईवा, केवा, फेमे, निवू, नाम्दु आदि अछि।
प्रमुख धार्मिक स्थलसभ[सम्पादन करी]
यी जिलामे अवस्थित प्रमुख धार्मिक स्थलसभ काबेली, तिम्बुपोखरी, महादेव स्थान, जोरपोखरी, आगेजुङ्ग गुम्बा, पाथीभरा देवीस्थान (याङनाम), सिद्ध देवीस्थान, गढी मन्दिर, थाक्ले मन्दिर, किराँतसभके प्रसिद्ध लुब्रेकुटी मन्दिर, महागुरु फाल्गुनन्दके मन्दिर आदि अछि।
ऐतिहासिक स्थानसभ[सम्पादन करी]
यी जिलामे अवस्थित ऐतिहासिक स्थानसभ जोरसाल गढी, आहाल गैह्री, छाला सुकुवा डाँडा, उत्तरे, फौदार पाटी (अमरपुर), च्याखलेपाटी, जोरपाटी (एकतिन), सिम्राहा पाटी (रानीगाउँ), तीनधारे पाटी (फिदिम), जोरसाल पाटी (फिदिम), हेवाखोला पाटी (नागिन) आदि अछि ।


text:
बिहार मे एक बेर फेर सं बिजली संकट गहरा गेल अछि. एक तं बिहारक बिजली कोटा कम ताही पर तय कोटा सं कम बिजली आपूर्ति. नव परेशानी कोयला आओर पानिक कमी अछि.
कहलगांव आओर पश्चिम बंगालक फरक्का केर एनटीपीसी प्लांट मे कोयला आओर पानिक कमी सं दूटा यूनिट मे बिजली उत्पादन ठप भ गेल अछि. कोयलाक कमी के कारण कहलगांव प्लांट मे दू सय दस मेगावाट
वाला चारिम यूनिट बंद भ गेल अछि. एतबे नहि एहिठाम दोसर यूनिटक काज कम लोड पर भ रहल अछि.
कोयला नहि आएल तं अगिला किछ घंटा मे एहिठामक पांच सय मेगावाट वाला तीनटा आओर दू सय दस मेगावाट वाला चारिटा यूनिट सेहो बंद भ सकैत अछि. एहि सं पूरा राज्य अन्हार भ सकैत अछि.
कहलगांव के कारण बरौनी पर लोड बेसि भ गेल अछि.
मुख्यमंत्री नीतीश कुमार जी एहि संकटक लेल सीधा- सीधा केंद्र सरकार के जिम्मेदार ठहरा रहल छथिन्ह. हुनकर कहनाय छनि जे बिहार कतेक दिन सं कोल लिंकक मांग करि रहल अछि मुदा केंद्र आनाकानी करि रहल अछि.
नीतीश जी आरोप लगौलखिन्ह जे बिहारक बिजली प्लांट के कोयला नहि देल जा रहल अछि. एहि सं बिजली संकट गहराएल जा रहल अछि.
मुख्यमंत्री जी इहो कहलखिन्ह जे ओ बरौनी प्लांट मे ढाई सय मेगावाट केर दूटा यूनिट लगाबय चाहय छथिन्ह.
मुदा जेहि तरहसं केंद्रक कांग्रेस सरकार बिहार मे दोसर पार्टीक सरकार के मदद नहि करि परेशान करि रहल अछि ओहि मे बिहार सरकार के खुद विकल्प के तलाश करबाक चाही.
केंद्र के रुख बिहारक प्रति हमेशा सं पक्षपात के रहल अछि. बिहार के विकास पर ध्यान नहि देल गेल अछि. इंफ्रास्ट्रक्चर पर ध्यान नहि देल गेल. बिहार मे बुनियादी विकास नहि होए के कारण राज्य पिछड़ल रहल.
इलाका सं लोक के पलायन होएत रहल. पढ़ल-लिखल...जानकार लोक... प्रतिभ के पलायन होएत रहल...राज्य सं इंजीनीयर..डॉक्टर...आईएएस...आईपीएस...दोसर सेवा के लोक...आईटी सं जुड़ल लोक बिहार सं दूर चलि गेलाह.एहि सं राज्य पिछड़ल के पिछड़ले रहि गेल.
बिहार सरकार के केंद्र सरकार के मुंह ताकय के जगह खुद अपन पैर पर ठाड़ होए के सीखय पड़त. दुनिया मे एहन कइटा देश अछि जतय कोयला...यूरेनियमय..पानिक कमी अछि. मुदा ओहि ठाम एक सेकेंड बिजली नहि जाएत अछि.
बिहार के सेहो तेहने विकल्प अपनाबय पड़त. कोयला..पानिक कमी अछि तं सोलर पावर जकां दोसर वैकल्पिक ऊर्जा पर ध्यान केंद्रित करय पड़त. बुनियादी सुविधा पर जोर देबय पड़त.
अहां बिजली...पानि...शिक्षा...सड़क...सुरक्षा व्यवस्था के दुरुस्त करिऔ...जे लोक अपन इलाका छोड़ि बाहर गेल छथि विकास मे योगदान देबय लेल फेर अएताह.
दोसर लोक सेहो पाई लगाबय लेल आगां अएताह बस अहां माहौल तं बनाबिऔ.


text:
दड़िभंगा. मैथिली सिनेमा केर पचास साल पूर्ण होयबाक अवसर पर दड़िभंगा मे मैथिली फिल्म फेस्टिवल केर आयोजन कयल गेल अछि. मार्च 2-3 कें आयोजित एहि कार्यक्रम मे देश-विदेश सं मैथिली सिनेमा प्रेमी, कलाकार, निर्देशक लोकनि जुटल छथि. कामेश्वरसिंह संस्कृत विश्वविद्यालय, दरभंगाक दरबार हॉलमे द्विदिवसीय मैथिली फिल्म फेस्टिवल केर आगाज भ' गेल अछि.
कार्यक्रमक आरम्भ चन्द्रमणि जी गोसाउनी गीत जय जय भैरवि गाबि कऽ केलनि. चन्द्रमणिजीक मञ्च सञ्चालन देख लागि रहल अछि जे मैथिलीमे उद्घोषक या तँ छथि नञि अथवा नीक कलाकारकेँ अवसर नञि भेटैत अछि. सी परमानन्द जिनका मैथिली सिनेमाक जनक कहल जाइत अछि ओ आबि दीप जरा कार्यक्रमक शुभारम्भ केलनि. हुनका संग कुलपति एसपी सिंह, एडीजीपी आरके मिश्र आ कार्यक्रमक संयोजक शशि मोहन सेहो छलाह.
कार्यक्रमक दोसर सत्रमे मैथिली फिल्मक इतिहास आ वर्तमान विषयपर परिचर्चाक आयोजन कएल गेल. एहिमे ऋषि वशिष्ठ, वीणा ठाकुर, शम्भू नाथ मिश्र, कुमार शैलेन्द्र, बालकृष्ण झा आदि लोकनि अपन-अपन विचार रखलन. एकरा बाद सभागार मे उपस्थित सभ कलाकारकेँ मञ्चपर पाग दोपट्टासँ सम्मानित कएल गेल. ओमहर मनोरञ्जन गृहमे मैथिली फिल्म सस्ता जिनगी महग सेनूर आ दुलरूआ बाबूक प्रदर्शन कएल गेल. कार्यक्रमक अन्तिम सत्र सांस्कृतिक कार्यक्रमक छल. एहिमे कुञ्ज बिहारी मिश्र, पवन नारायण, मदन मोहन, मनीष आनन्द आदि लोकनि अपन कलाक सुन्दर प्रदर्शन केलनि. एहि अवसरपर बंगालसँ आएल मैथिली फिल्मक अभिनेत्री टिंवकल बोस अपन नृत्यसँ सभागारमे बैसल दर्शक लोकनिक मन मोहि लेलनि.
मैथिली फिल्म फेस्टिवलमे तकनीकी स्तरपर कतेको रास कमी देखबामे आएल. जेना कलाकारक सम्मान समारोहमे उद्घोषणा स्तरपर अव्यवस्था आ बहुत रास कमी देखल गेल. मुदा पत्रकार द्वारा कएल गेल प्रयास साहासिक आ सराहनीय अछि. एहि लेल कार्यक्रमक संयोजक शशि मोहन धन्यवादक पात्र छथि. (Report : गुंजन श्री)
कार्यक्रमक आरम्भ चन्द्रमणि जी गोसाउनी गीत जय जय भैरवि गाबि कऽ केलनि. चन्द्रमणिजीक मञ्च सञ्चालन देख लागि रहल अछि जे मैथिलीमे उद्घोषक या तँ छथि नञि अथवा नीक कलाकारकेँ अवसर नञि भेटैत अछि. सी परमानन्द जिनका मैथिली सिनेमाक जनक कहल जाइत अछि ओ आबि दीप जरा कार्यक्रमक शुभारम्भ केलनि. हुनका संग कुलपति एसपी सिंह, एडीजीपी आरके मिश्र आ कार्यक्रमक संयोजक शशि मोहन सेहो छलाह.
कार्यक्रमक दोसर सत्रमे मैथिली फिल्मक इतिहास आ वर्तमान विषयपर परिचर्चाक आयोजन कएल गेल. एहिमे ऋषि वशिष्ठ, वीणा ठाकुर, शम्भू नाथ मिश्र, कुमार शैलेन्द्र, बालकृष्ण झा आदि लोकनि अपन-अपन विचार रखलन. एकरा बाद सभागार मे उपस्थित सभ कलाकारकेँ मञ्चपर पाग दोपट्टासँ सम्मानित कएल गेल. ओमहर मनोरञ्जन गृहमे मैथिली फिल्म सस्ता जिनगी महग सेनूर आ दुलरूआ बाबूक प्रदर्शन कएल गेल. कार्यक्रमक अन्तिम सत्र सांस्कृतिक कार्यक्रमक छल. एहिमे कुञ्ज बिहारी मिश्र, पवन नारायण, मदन मोहन, मनीष आनन्द आदि लोकनि अपन कलाक सुन्दर प्रदर्शन केलनि. एहि अवसरपर बंगालसँ आएल मैथिली फिल्मक अभिनेत्री टिंवकल बोस अपन नृत्यसँ सभागारमे बैसल दर्शक लोकनिक मन मोहि लेलनि.
मैथिली फिल्म फेस्टिवलमे तकनीकी स्तरपर कतेको रास कमी देखबामे आएल. जेना कलाकारक सम्मान समारोहमे उद्घोषणा स्तरपर अव्यवस्था आ बहुत रास कमी देखल गेल. मुदा पत्रकार द्वारा कएल गेल प्रयास साहासिक आ सराहनीय अछि. एहि लेल कार्यक्रमक संयोजक शशि मोहन धन्यवादक पात्र छथि. (Report : गुंजन श्री)


text:
> चित्रगुप्त पूजन पर विशेष
दीयाबातीक दू दिन बाद अर्थात यम द्वितीय कें चित्रगुप्त केर पूजा कयल जाइत अछि. एहि दिन कलम आ चित्रगुप्त केर पूजन कयल जाइत अछि. प्रचलित कथाक अनुसार चित्रगुप्त ब्रह्माक पुत्र छथि. एहि संदर्भ मे एक कथा अछि जे यमराज सृष्टिक आकार बढ़ने सृष्टिक रचनाकार ब्रह्माजी लग पहुँचलाह आ प्राणीक पाप-पुण्य केर लेखा-जोखा रखबा लेल कोनो ठोस बेवस्था कार्बा लेल कहलनि. यमराज अपना लेल योग्य मंत्रीक व्यवस्था करबाक प्रार्थना कयलनि. ब्रह्माजी यमराज कें हल तकबाक आश्वासन द' समाधि मे चल गेलाह. 11 हजार सालक समाधिक बाद ब्रह्मा जी केर काया सं एक दिव्य पुरुष उत्पन्न भेल. श्यामल वर्ण केर एहि दिव्य पुरुषक कमल सामान नेत्र छल, कान मे कुण्डल, गर मे मुक्तासर, शरीर पर पीताम्बर वस्त्र आ हाथ मे कलम दवात छल. उत्पन्न पुरुष भगवान ब्रह्मा सं अपन नाम आ काज पूछलनि त' ब्रह्मा जी कहलनि, अहां हमर काया सं उत्पन्न भेल छी तें अहां कायस्थ छी. अहां हमर चित्त मे गुप्त छलहुँ तें अहांक नाओ चित्रगुप्त होयत. अहां यमलोक जा मनुक्खक पाप-पुण्य केर लेखा तैयार करब. कायस्थ लोकनि चित्रगुप्तक वंशज मानल जाइत छथि.
एहि दिन मिथिला मे कायस्थ लोकनि कलम-दवात संगहि चित्रगुप्त केर प्रतिमा पूजन सेहो करैत छथि. कलम-दवात केर पूजन मे कायस्थ सहित मिथिलाक अन्य वर्णक लोक सेहो भाग लेइत छथि. देश-विदेश मे रहनिहार मैथिल लोकनि ई पावनि मनबैत छथि. — मिथिमीडिया डेस्क
दीयाबातीक दू दिन बाद अर्थात यम द्वितीय कें चित्रगुप्त केर पूजा कयल जाइत अछि. एहि दिन कलम आ चित्रगुप्त केर पूजन कयल जाइत अछि. प्रचलित कथाक अनुसार चित्रगुप्त ब्रह्माक पुत्र छथि. एहि संदर्भ मे एक कथा अछि जे यमराज सृष्टिक आकार बढ़ने सृष्टिक रचनाकार ब्रह्माजी लग पहुँचलाह आ प्राणीक पाप-पुण्य केर लेखा-जोखा रखबा लेल कोनो ठोस बेवस्था कार्बा लेल कहलनि. यमराज अपना लेल योग्य मंत्रीक व्यवस्था करबाक प्रार्थना कयलनि. ब्रह्माजी यमराज कें हल तकबाक आश्वासन द' समाधि मे चल गेलाह. 11 हजार सालक समाधिक बाद ब्रह्मा जी केर काया सं एक दिव्य पुरुष उत्पन्न भेल. श्यामल वर्ण केर एहि दिव्य पुरुषक कमल सामान नेत्र छल, कान मे कुण्डल, गर मे मुक्तासर, शरीर पर पीताम्बर वस्त्र आ हाथ मे कलम दवात छल. उत्पन्न पुरुष भगवान ब्रह्मा सं अपन नाम आ काज पूछलनि त' ब्रह्मा जी कहलनि, अहां हमर काया सं उत्पन्न भेल छी तें अहां कायस्थ छी. अहां हमर चित्त मे गुप्त छलहुँ तें अहांक नाओ चित्रगुप्त होयत. अहां यमलोक जा मनुक्खक पाप-पुण्य केर लेखा तैयार करब. कायस्थ लोकनि चित्रगुप्तक वंशज मानल जाइत छथि.
एहि दिन मिथिला मे कायस्थ लोकनि कलम-दवात संगहि चित्रगुप्त केर प्रतिमा पूजन सेहो करैत छथि. कलम-दवात केर पूजन मे कायस्थ सहित मिथिलाक अन्य वर्णक लोक सेहो भाग लेइत छथि. देश-विदेश मे रहनिहार मैथिल लोकनि ई पावनि मनबैत छथि. — मिथिमीडिया डेस्क